text:
Stress — bu adam bedeniniň dartgynlylyk ýagdaýy. Ol daş-töwerekdäki ýaramaz täsirlerden (fiziki we ruhy şikesler, ölüm, ýakynlaryňdan jyda düşmek we ş.m) goranmak üçin edilýän hereketleriň netijesinde ýüze çykýar. Stress ýagdaýyny dogry kesgitlemek we oňa garşy göreşmek üçin, ol baradaky ýalan toslamalary we hakykaty bilmelidir.
Aşakda giňden ýaýaran toslamalaryň 15-si berlendir. Her toslamanyň aşagynda bolsa olary ýalana çykarýan düşündirişler bar:
1-nji toslama:
Stress meniň saglyk ýagdaýyma zeper ýetirip bilmeýär, sebäbi ol meniň diňe aňymda bolýar.
Bu ýalan! Stress diňe bir ruhy ýagdaýa däl, eýsem bedeniň fiziologiki işlerine hem täsir edýändir. Stressiň netijesinde ýüze çykýan kesel adamyň saglygyna howp salýar. Muňa mysal hökmünde ýürek tutgaýlary, ýokary gan basyşy, immunodefisit, aşgazan we içege ýaralary ýaly keselleri getirmek bolýar.
2-nji toslama:
Stressden diňe ejiz adamlar ejir çekýärler.
Bu ýalan! Tersine, güýçli, işeňňir adamlar has uly stresslere duçar bolýarlar. Sebäbi olar öz öňlerinde uly maksatlary goýup, az wagtyň içinde olary amala aşyrmaga jan edýärler. Bu ýagdaý olara juda uly agram salýar-da, sterssiň döremegine eltýär.
3-nji toslama:
Men öz durmuşymdaky stresse jogap berip bilmeýärin, sebäbi biziň döwrümizde stressiz ýaşamak mümkin däl. Biziň barymyz stressiň pidalarydyrys.
Bu ýalan! Stressleriň köp bölegi adamyň ruhy ýagdaýynyň netijesinde ýüze çykýar. Bu ýagdaý iki zatdan ybarat. Olaryň birinjisi — stresse sebäp bolýan wakalar, ikinjisi bolsa — adamyň bu waka bolan garaýşyndan ybarat. Stress ýagdaýynyň ýüze çykmagynyň esasy sebäbi — bolup geçýän wakalar däl-de, adamyň bu waka bolan garaýşydyr. Umuman, stressiň sebäbi — adamyň öz hususy pikirleri.
4-nji toslama:
Çakdanaşa köp stressiň bolup-bolmazlygyny meniň özüm bilýärin.
Bu ýalan! Stress — bu göreşmegiň ýa-da haýsydyr bir zatdan gaçmagyň reaksiýasy. Adatdan daşary ýagdaýlarda biz özümize howp salýan zatlardan gutulmak üçin pikir etmeli däl-de, derrew hereket etmeli bolýarys. Stress bolsa biziň şu ýagdaýlarda gutulmagymyzy üpjün edýär. Şonuň üçin-de, stress näçe güýçli bolsa, adam ony şonça-da az duýýar. Stressiň güýçli bolan ýagdaýlarynda onuň ilkinji alamatlary howp aýrylyp, dartgynlylyk ýitende ýüze çykýar.
5-nji toslama:
Stressiň sebäplerini anyklamak aňsat.
Bu ýalan! Bu pikir gowşak stressler babatda dogrudyr, sebäbi gowşak stressiň alamatlary haýsydyr bir ýaramaz wakanyň täsirinden soň derrew ýüze çykýar. Emma stress güýçli bolanda onuň ilkinji alamatlary tä howp-hatar doly aýrylýança, ýüze çykmaýar. Şular ýaly ýagdaýlarda stressiň sebäplerini anyklamak kyn bolýar.
6-njy toslama:
Adamlaryň ählisi stressi deň derejede duýýar.
Düýbünden beýle däl! Her bir adam özboluşlydyr. Her kimiň stress babatda öz sebäpleri, alamatlary we stressi ýeňip geçiş usullary bardyr. Stress täsirleriniň ýüze çykmagynyň käbir ýagdaýlary umumy bolsa-da, dürli adamlar stressleri dürli-dürli geçirýärler.
7-nji toslama:
Stressiň güýçli bolan ýagdaýynda ýeke-täk çykalga — oňat dynç almak.
Bu ýalan! Eger adam çendenaşa köp bolan dartgynlylykdan saplanyp bilmese, dynç alyş günleri ýa-da rugsatly dynç alşa çykmagy hem gerekli netijäni bermez. Çendenaşa köp stresslere garşy göreşmek üçin köplenç relaksasiýanyň (dartgynlylygy aýyrmanyň) ýa-da stress-menejmentiň ýörite okuwlaryny geçmeli bolýar.
8-nji toslama:
Bagtly durmuş stresslerden azat bolmalydyr.
Bu ýalan! Bagt – bu adamyň öz maksatlaryny amala aşyryp bilmegidir. Öz maksadyňa ýetmek üçin dürli kynçylyklary ýeňip geçmeli bolýar. Bu bolsa stressdir. Şonuň üçin-de bagtly durmuş stresslerden azat däldir. Emma bagtly adam öz bedeniniň dartgynlylyk derejesini dolandyryp bilýär. Ol bu dartgynlylygy öz maksatlaryna ýetmeklige gönükdirýär.
9-njy toslama:
Eger adam yhlas etse, hemme kynçylyklara öwrenişip bilýär.
Bu hemişe beýle däl! Birinjiden, käwagt adam öz hereketleri bilen stressiň ýüze çykyp, onuň güýçlenmegine ýardam berýär. Şular ýaly ýagdaýlarda hereketler kemelse, stress hem kemeler. Ikinjiden, her bir adamyň mümkinçilikleri çäklidir. Käwagt güýçli yhlas edilse-de, maksada ýetmek mümkin däl. Şonuň üçin-de, ýagdaý sizden zor bolsa, güýjüňizi we wagtyňyzy biderek sarp etmän, yza çekiläýiň.
10-njy toslama:
Stress näçe az bolsa, şonça-da gowy.
Bu hökman şeýle bolmaly däl. Uzak wagtyň dowamynda stress duýulmasa, adamyň oňa bolan garşylygy peselýär. Bu soňra sähelçe stressiň hem örän agyr duýulmagyna sebäp bolýar. Başga bir tarapdan bolsa, stressiň juda az bolmagy hem stressdir. Sebäbi kadalaýyk, doly durmuş üçin dartgynlylygyň belli bir derejesi gerek bolýar. Eger bu dereje adaty normadan pes (ýa-da ýokary) bolsa, organizm oňa uýgunlaşmak üçin goşmaça güýji sarp etmeli bolýar. Uýgunlaşmagyň islendik görnüşi bolsa gönüden-göni stress bilen baglanyşyklydyr.
11-nji toslama:
Stress-menejmentiň esasy maksady — stressi aýyrmak.
Bu beýle däl. Stressi bütinleý ýok edip bolmaýar. Stress baradaky taglymatyň düýbini tutan Gans Selýeniň aýtmagyna görä, stressden diňe ölüm doly azat bolup bilýär. Dartgynlylyk — bu ýaşaýşyň aýrylmaz bölegidir. Stress-menejmentiň maksady — stress derejesini gözegçilikde saklap, dartgynlylygy dolandyrmakdan ybarat. Sebäbi bu çäreler organizmiň öz wagtynda gurplanyp, uzaga çekýän stressiň düýpli kynçylyklary döretmegine ýol bermeýär.
12-nji toslama:
Streslleriň islendigi zyýanlydyr.
Hatda iň güýçli stres hem zyýanly hem peýdaly bolup bilýär. Orta haldaky stress bize täze ýagdaýlara öwrenişmäge, ýaramaz zatlaryň öňüni almaga. Işde ýa-da okuwda iň oňat derejelere ýetmäge, işi möhletinde ýerine ýetirmäge kömek edýär. Umuman, orta haldaky stressiň zyýanyndan peýdasy köpdür.
13-nji toslama:
Stressden diňe ulular ejir çekýärler.
Bu ýalan! Çagalar bilen ýetginjekler hem stresslerden ejir çekýärler. Çaga stressleriniň sebäpleri başga bolup biler, ýöne onuň täsir edişi meňzeşdir. Stressiň netijesinde ulularda bolýan bozulmalar ýetginjekler bilen çagalarda hem ýüze çykyp bilýär.
14-nji toslama:
Beden maşklary stresse garşy gönükdirilen güýji sarp edýärler.
Bu ýalan! Bu toslamanyň hiç bir fiziologiki esaslanmasy ýokdur. Stress — göreşiň ýa-da howpdan gutulmanyň dowamynda ýüze çykýan ýagdaýdyr. Dartgynlylygyň çakdanaşa köp mukdaryny azaltmagyň iň oňat usullarynyň biri — fiziki hereketleri köp etmeklik. Eger stressiň öňüni alyp bilmedik bolsaňyz, köpräk hereket etjek boluň. Şonda siziň bedeniňiz ýeňillik duýar, stress dereji peseler, güýjüňiz köpeler.
15-nji toslama:
Stresslere ýykgyn bolan adamlaryň onuň bilen göreşmegi biderekdir.
Dogrudan-da, käbir genetiki, bilologiki we jemgyýetçilik faktorlar stressiň örän ýokary derejede bolmagyny üpjün edýärler. Ata-enesinden geçen häsiýet aýratynlyklary, mysal üçin ganygyzgynlylyk, gaharjaňlyk (genetiki faktor), uly şäherlerdäki ýaşaýyş (jemgyýetçilik faktory) ýa-da tireoidli gormonlary bilen bejergi almak zerurlygy (biologiki faktor) stressiň mukdaryny, güýjüni we dowamlylygyny artdyrýar. Emma şular ýaly ýagdaýlar stress bilen göreşmegi bes etmelidir diýmegi aňlatmaýar. Tersine, şu ýagdaýlarda stress-menejmentiň döwrebap usullaryny ulanmak oňat netijeleri berip biler.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


c: text/html

text:
Bu Karar milli ykdysadyýetimizde daşary ýurt pul dolanyşygyny kadalaşdyrmak, oňa gözegçiligi güýçlendirmek we manadyň daşary ýurt puluna bolan ýeke-täk hümmetine tapgyrlaýyn geçmäge oňaýly şertleri döretmek hem-de daşary ykdysady gatnaşyklarda işjeňligi ýokarlandyrmak we daşary maýa goýumlaryny çekmek maksady bilen kabul edildi. Ilatyň daşary ýurt puluna bolan islegini kanagatlandyrmak maksady bilen, alyş-çalyş nokatlarynyň gerimi giňeldiler. Türkmenistanyň Merkezi bankynyň ygtyýar berlen banklaryň ählisi bilen bilelikde uly taýýarlyk işlerini geçirmegi netijesinde, häzirki wagtda ýurdumyzda 105 sany alyş-çalyş nokatlary, şol sanda: Ahal welaýaty boýunça - 16, Mary welaýaty boýunça - 13, Lebap welaýaty boýunça - 26, Daşoguz welaýaty boýunça - 11, Balkan welaýaty boýunça - 19 we Aşgabat şäherinde 20 sany nokatlar taýýar edildi. Mundan başga-da, ygtyýar berlen banklara, ykdysadyýetiň döwlete dahylsyz bölegindäki kärhanalara, edaralara we guramalara, hususy telekeçilere we ilata daşary ýurt puluny täjirçilik hümmeti bilen satmaga we olardan satyn almaga ygtyýar berildi. Merkezi bankda bu täzeligi teswirlemek bilen, degişli çäreleriň görülmegi netijesinde manadyň daşary ýurt puluna bolan hümmeti kadalaşdyrylar, munuň özi ýurtda walýuta hasaplaşyklaryny tertipleşdirmäge mümkinçilik berer diýip bellediler. Esasy zat, edaralar we şahsy taraplar üçin resmi bank edaralarynda manady walýuta çalyşmaga hem-de hasaplaşyklary geçirmäge oňaýly ýagdaý döredi, bu bolsa ýurdumyzyň daşary söwda dolanyşygyny ep-esli ýokarlandyrmaga, daşary ýurt maýa goýumlarynyň möçberlerini artdyrmaga we önümçilik işini ýaýbaňlandyrmaga degerli ýardam berer.
Web Resource: Turkmen Press

robotstxt: allowed

filter: keep


text:
18-nji ýanwarda Türkmenistanyň Prezidenti Gurbanguly Berdimuhamedow iş sapary bilen Mary welaýatyna ugrady.
Döwlet Baştutany Mary şäheriniň howa menzilinde Ministrler Kabinetiniň Başlygynyň käbir orunbasarlarynyň, ýurdumyzyň harby we hukuk goraýjy edaralarynyň ýolbaşçylarynyň, Mary welaýatynyň häkiminiň gatnaşmagynda iş maslahatyny geçirdi.
Mary welaýatynyň häkimi B.Annagurbanow sebitde alnyp barylýan işleriň ýagdaýy, şol sanda oba hojalyk pudagynda ýaýbaňlandyrylan giň möçberli işler barada hasabat berdi. Döwlet Baştutany hasabaty diňläp, Oba milli maksatnamasynda göz öňünde tutulan meseleleriň oňyn çözülmegi, welaýatyň senagat we medeni-durmuş düzümini mundan beýläk-de ösdürmek üçin durmuşa geçirilýän çäreleriň netijeliliginiň ýokarlandyrylmagy, onuň toplumlaýyn we hemmetaraplaýyn häsiýete eýe bolmagy ugrunda zerur çäreler amala aşyrylmalydyr diýip belledi.
Soňra wise-premýer G.Mämmedowa Mary welaýatynda Mirasa sarpa goýmak, Watany özgertmek ýylynyň jemlerine bagyşlanan dabaralary guramak, Sagdynlygyň we ruhubelentligiň ýyly bolan şu ýylda meýilleşdirilen medeni-köpçülik çäreleriniň maksatnamalaryny işläp taýýarlamak, şeýle hem amala aşyrylýan medeni çäreleriň giňden beýan edilmegi babatda degişli düzümler bilen bilelikde alnyp barylýan işler barada hasabat berdi.
Döwlet Baştutany meýilleşdirilen medeni-köpçülik çäreleriniň bu ýerde bina edilen hem-de welaýatyň özboluşly binagärlik bezigine öwrülen “Ak öý” ýaly durmuş – medeni maksatly täsin desganyň taglymyna laýyk gelmelidigini nygtady.
Ministrler Kabinetiniň Başlygynyň orunbasary B.Hojammämedow welaýaty durmuş-ykdysady taýdan ösdürmek, sebitiň ähli pudaklary bilen bir hatarda obasenagat toplumynyň işini kämilleşdirmek, kärendeçileriň, ýer eýeleriniň işini höweslendirmek we täze önümçilik desgalaryny döretmek boýunça döwlet Baştutanynyň ozal beren tabşyryklarynyň ýerine ýetirilişiniň barşy barada hasabat berdi.
Döwlet Baştutyny ähli meýilleşdirilen çäreleriň öz wagtynda hem-de ýokary hilli ýerine ýetirilmeginiň döwrüň möhüm talaby bolup durýandygyny belläp, degişli düzümleriň ykdysadyýetiň ähli ugurlary boýunça Mary welaýatynda, şeýle hem bütin ýurdumyzda geçirilýän işleriň netijeli häsiýete eýe bolmagyny üpjün etmek boýunça sazlaşykly işlemeginiň zerurdygyna ünsi çekdi.
Wise-premýer D.Amangeldiýew welaýatyň çäklerinde alnyp barylýan gurluşyk işleriniň ýagdaýy, şeýle hem elektroenergetika pudagynyň kärhanalarynyň işiniň netijeliligini artdyrdyrmak, häzirki döwürde Marynyň Döwlet elektrik bekedinde alnyp barylýan giň möçberli gurluşyk işleriniň barşy barada hasabat berdi.
Döwlet Baştutany maslahaty jemläp, oňa gatnaşanlaryň hemmesine ýurdumyzy mundan beýläk hem durmuş-ykdysady taýdan ösdürmäge, mähriban halkymyzyň hal-ýagdaýyny yzygiderli ýokarlandyrmaga gönükdirilen jogapkärli wezipeleri ýerine ýetirmekde üstünlikler arzuw etdi we bu ýerden ugrady.


text:
Annadurdy Almamedow 1965-nji ýylda Daşkendiň A.N.Ostrowski adyndaky (häzirki Begzad adyndaky) Döwlet çeperçilik-teatral institutynda okuwyny üstünlükli tamamlap diplom taslamasyny 1964-nji ýylda Aşgabat şäheriniň Mollanepes adyndaky akademiki drama teatrynda durmuşa geçirýär. Annadurdy Almamedow şol ýyl hem Alp-Arslan adyndaky Ýaş tomaşaçylar teatrynyň baş suratkeşi wezipesine bellenilýär. Almamedowyň geçen asyryň 60-70-nji ýyllarynda diýarymyzyň dürli künjeklerinde teatr suratkeşi bolup işlän döwründe döreden sazly we gynançly, gülküli oýunlaryň ssenografiýasy türkmen sungatyna täze bir öwüşgün çaýdy. Elbetde, Almamedowyň döredijiliginde teatr sungaty wajyp orny eýeleýär. B.Amanowyň “Jora”, Ç.Aýtmatowyň “Ak gaýyk”, T.Popowyň “Maşgala”, M.Karimiň “Aý tutulan gijesi”, B.Kerbabaýewiň “Nebitdag”, B.Hudaýnazarowyň “Gaýduwsyzlar”, “Synag ýoly”, Ý.Mämmediýewiň “Ene toprak”, A.Telmanyň “Bir mejlisiň ýazgysy”, K.Gurbansähedowyň “Meňli”, D.Werdiniň “Makbet”, Ç.Aşyrowyň we B.Bäşimowyň “Ogul takdyry”, R.Esenowyň, A.Agabaýewiň hem-de D.Öräýewiň “Peýkam” we ş.m. ýaly dürli žanrdaky spektakl sahnalaryň 40-dan gowragynyň çeper bezegini ýerine ýetiren Almamedow teatr-dekorasiýa nakgaşçylygynda täzelikçilik döreden suratkeşdir. Onuň döreden eseriniň her biri bilen Türkmenistanyň ssenografiýasynyň wajyp sahypalary baglanyşyklydyr. Sebäbi suratkeş işleşen režissýorlary bilen birlikde uly meseleleri öňde goýup ony çözmegi başarýar. Almamedowyň eserlerinde deslapky döwürde gazanylan üstünlikler tassyklanýar hem-de kämilleşdirilýär. Ssenografiýada nakgaşçylyga gaýdyp gelmek bilen suratkeş sahnany baýlaşdyrýar. Ol döredijilik şahsylygynyň häsiýetini saklamak hem-de dürli görnüşli çeper serişdeleri peýdalanmak bilen her bir pýesanyň şahsy keşbini gözleýär. Sahnanyň dürli görnüşli serişdeleri bilen çeper many-mazmuny özboluşly teswirlemekde suratkeşiň döreden eserleriniň umumylygy jemlenendir.
Annadurdy Almamedow Türkmenistanyň medeniýet, çeperçilik bilim ulgamyna aýratyn goşandyny goşýar. Ol döredijilik işiniň ilkinji ýyllaryndan başlap teatr işi bilen bir hatarda mugallymçylyk kärini hem alyp barýar. Ol 1979-1983-nji ýyllarda Türkmenistanyň Medeniýet ministrliginiň Döwlet şekillendiriş sungaty muzeýiniň müdiri, 1984-1986-njy ýyllarda Türkmenistanyň çeperçilik fondunyň müdiriýetiniň başlygy, 1986-1987-nji ýyllarda Türkmenistanyň Sutratkeşler birleşiginiň direktory ýaly jogapkärli wezipelerde işleýär. Annadurdy Almamedow dürli wezipelerde işlemegine garamazdan mugallymçylyk kärinde üznüksiz zähmet çekýär. Ol 1964-nji ýyldan bäri Türkmen Döwlet ýörite çeperçilik mekdebinde, 1998-nji ýyldan bolsa Türkmenistanyň Döwlet çeperçilik akademiýasynda şägirtleri ýetişdirmek bilen 50 ýylyň içinde halypalaryň halypasy adyna eýe bolýar.
Almamedowyň döredijiligi ssenografiýa sungatyndan daşary şeýle-de stanok nakgaşçylygyna bagyşlanandyr. Onuň bu ugurda döreden işleriniň täsin galdyryjy tämizligi, suratkeşiň naturany täzeçe we şol bir wagtda göwnaçyklyk bilen kabul etmegi, daşky dünýäniň gözelligine elmydama şatlyk bilen baş goýmagy haýran galdyrýar. Almamedowyň sungaty edil abstraksiýadan daş bolşy ýaly naturalizmden hem daşdyr. Ol öz ýurdy hakyndaky çeper hakykatyň ýolundan barýar. Görýän hakyky dünýämiziň keşbi onuň döredijiligi üçin janly çeşmedir. Ýurduň gündelik durmuşyna aralaşmak Almamedowyň ähli tematik eserlerine häsiýetlidir. Ol “Pagtaçylar”, “Gäwers jülgesiniň gyzlary”, “Halyçylar”, we ş.m. işlerinde diýarymyzyň bagtyýarlygyny açmak bilen adamyň durmuşdaky ähmiýetini görkezýär. Gyzlaryň näzik keşpleri, zähmetkeş zenanlaryň gaýraty hereketiň sazlaşygy arkaly wasp edilýär. Suratkeşiň “Halyçylar”, “Baýramçylyga”, “Gözel Sumbaryň nary”, “Ak daglar”, “Saz”, “Bahar” ýaly nakgaşçylyk eserlerine reňk duýgurlygy, haşamlyk we eser giňişliginiň sazlaşykly guramaçylygy hem-de göwrümleriň erkin ýönekeýleşdirilmegi mahsusdyr. Gyzyl, sary, mämişi, benewşe we ýaşyl reňkleriň tebigy äheňli asuda reňk sazlaşygynyň täsirliligi suratkeşiň döredijiliginiň şahsylygyny kesgitleýän aýratynlykdyr. Suratkeşiň şatlykly, güneşli güýç möwç urýan eserleriniň çeper aýratynlyklary şägirtleriniň döredijilik ýoluna ähmiýetli täsirini ýetirýär. Muňa garamazdan halypa öz şägirtleriniň döredijilik şahsylygyny aýawly ösdürmegi başarýar, olarda Watançylyk duýgularynyň güýjüni artdyrýar. Halypanyň sanardan köp şägirtleriniň aglabasy Türkmenistanyň çeperçilik bilim ulgamynda zähmet çekip, ösüp gelýän ýaş suratkeşleri ýetişdirýärler. Almamedowyň Ç. Hümmedow, K. Nurmyradow, Ö. Mämmetnurow, K.Weliahmedow, A.Nuwwaýew we beýleki şägirtleriniň häzirki döwürde Watanymyzyň at-abraýly suratkeşleriniň hatarynda bolmagy suratkeşleri terbiýelemegi dowam edýän halypanyň halypaçylyk zehinine uly hormat hem-de buýsanç döredýär.
A.Almamedowyň döredijiliginde Watançylyk temasynyň, ülkämiziň gözel tebigatynyň waspynyň, şeýle-de türkmeniň beýik akyldary Magtymguly Pyragynyň keşbiniň, onuň gezen ýerleriniň gözelliginiň aýratyn orna mynasypdygyny bellemek wajypdyr. Onuň 1976-1986-1987-1997-nji ýyllarda Aşgabatda, 1985-nji ýylda Kabulda, 1987-1989-njy ýyllarda Moskwada, 2002-nji ýylda Ankarada gurnan şahsy sergilerinde görkezilen “Gerkez obasy”, “Gülleýän ülkäm”, “Pyragyny gören daglar”, “Rowaýat”, “Bahar” we beýleki eserleri ençeme tomaşaçylaryň çeper duýgularyna oňyn täsiri ýetirýär. Suratkeşi geçen asyryň 80-nji ýyllaryndan bäri gyzyklandyran Pyragyny gören daglar temasy häzirki döwürde hem biperwaý goýmaýar. A. Almamedow beýik şahyrymyz Magtymguly Pyragynyň 290 ýyllygy mynasybetli “Pyragyny gören daglar” atly şahsy sergisini Türkmenistanyň Döwlet çeperçilik akademiýasynyň sergiler jaýynda 50-den gowrak täze eserleri tomaşaçylara hödürleýär. Aý dagly peýzažlar toplumynda Almamedow täze çeper pelsepeleri doly ýüze çykarýar. Mysal üçin onuň “Pyragyny gören daglar” atly ençeme eserleri, şeýle-de “Aý daglar” ýaly işleri ýagty duýgulary, jadylaýjy ýiti şähdaçyklygy bilen aýratynlanýar. Olarda beýik şahyrymyz Magtymgulynyň poeziýasynyň ruhy şöhlelenýär. Özboluşly janly ýazyş usully, reňk we göwrüm teswiriň çugdamlygy bilen aýratynlanýan bu peýzažlarda Almamedow täze gözellik idealy kemala getirýär. Dünýäniň gözelligini täzeçe teswirlemek, reňk baýlygynyň täze kabul edilişi, çyzyk we göwrüm ritminiň baýlygy, reňk sazlaşygynyň saldamlylygy we şol bir wagtdaky täsirliligi Almamedowa nakgaşçylyk sungatynda täze sözi aýtmaga mümkinçilik berýär. Suratkeş ýyl geçdigiçe öz sungatyny diňe hakyky durmuşdan alan täsirleri bilen baglanyşdyrýar. Häzirki döwrüň ençeme peýzaž eserleri suratkeşiň giň dünýägaraýşyny, ideallaryny äşgär edýär. Onuň “Gök jülge”, “Gerkez obasynda” atly işlerinde dag eteginde küren tutan obanyň keşbinde tebigatymyzyň gudratly gojaman daglarynyň ägirtligi, obalarymyzyň bagy-bossanlygy wasp edilýär. Tebigatyň gözelligini ýürekden syzdyryp çeper beýan etmegiň haýran ediji güýji bu eserleriň ägirt uly keşp mazmunyny kesgitleýär. Olaryň içinden täsin galdyryjy şatlyk, durmuşyň doly janly duýgulary ok bolup geçýär.
Annadurdy Almamedow ilki bilen halypa nakgaşdyr – ägirt uly zehinli hem-de seýrek duş gelýän nakgaşçylyk hyjuwly ussatdyr. Onuň eserleri uly gözellik lezzetini ýetirmek bilen, göze ýakymly bolmak bilen adamyň dünýäni, aýratyn hem tebigaty çeper kabul etmesiniň täze taraplaryny açýar. Suratkeş tebigatda hiç hili betnyşanlygyň bolmandygyny öz döredijiligi bilen irginsiz tassyklaýar. Ol ähli zatda gözelligi görmegi başarýar. Almamedow üçin dünýä gözelligi ilki bilen onuň reňk baýlygynda ýüze çykýar. Häzirki wagtda hyjuwdan doly döredijilik güýjüni başdan geçirýän suratkeş halypanyň ähli işleri beýik Watanymyzyň hem-de türkmen halkymyzyň hyzmatyna gönükdirilendir.
20 мая 2014
ajayip turkmen keshiblereken!!!
20 мая 2014
haladym admin, sagbolun!!!


text:
Küşt oýnaň
Chess.com-da islän wagtyňyz islän ýeriňiz-de islän görnüşiňiz-de küşt oýunlaryňyzy oýnap bilersiňiz. Her gün dünýäniň dürli künjeginden adamlar öýünde, işinde we ýolda 1 milliondan artyk küşt oýnaýar. Küştden lezzet alyň!
Islendik browserde islendik wagtda oýnaň! 1 minutlyk oýundan başlap 2 sagatlyk oýuna çenli oýnap bilersiňiz 20000-den agdyk agza bilen.
Tizligiňize görä oýnaň hem-de islän mukdaryňyzda. Göçümiňizi göçüň we nobatyňyz gelende duýduryş iberilsin size.
Öňdebaryjy küşt maşynkasyny ýeňip bilerin öýdýäňizmi? Öwreniji we ussat derejedäki kynlyklarda maşynka garşy oýnap görüň.
Beýleki oýunçylar bilen garşylaşýançaňyz nä dereje ökdedigiňizi (ýa-da ejizdigiňizi!) aňmarsyňyz. Göz ýetirmek üçin bäsleşiklere gatnaşyň!
iPhone-yňyzda ýa-da iPadiňizde islendik küşt oýnap we öwrenip bilersiňiz! MUGT goýmany iTunes-den bugünüň özünde indiriň.
Android telefonyňyzda ýa-da tabletiňizde Chess.com-y islendik ýere özüňiz bilen äkidiň. Google Play-dan TÖLEGSIZ goýmany indiriň.
Küşti halaýaňyz emma açylyşlary ýigrenýäňiz? Küşt960 oýnaň (Fischer Random hem diýilýär)!
USCF agzalary Chess.com saýtynda bahalandyrylan oýunlar oýnap biler. Resmi USCF klubyna goşulyň, USCF ID-iňizi tassyklaň we başlaň!


text:
28 Kasım 2016 Pazartesi
Türkmenistanyň Prezidenti Owganystanyň Iň Ýokary Döwlet Sylaglarynyň Birine Mynasyp Boldy
Prezident Aşraf Gani Türkmenistanyň Prezidenti Gurbanguly Berdimuhamedowa biziň halklarymyzyň we ýurtlarymyzyň arasynda dostluk we hyzmatdaşlyk gatnaşyklaryny ösdürmäge goşan ägirt uly şahsy goşandy üçin Owganystanyň iň ýokary sylaglarynyň birine—“GazyMohammadAkbarHan” Döwlet medalyny gowşurdy.
Bu sylag Aziýa halkara demir ýol ulag geçelgesiniň ilkinji nobatdakysynyň ahyrky nokady—Owganystandaky Akina bekediniň açylyş dabarasynyň barşynda gowşuryldy.
Türkmenistanyň Prezidenti Gurbanguly Berdimuhamedow we Owganystan Yslam Respublikasynyň Prezidenti Mohammad Aşraf Gani Akina bekedine türkmen-owgan serhedinden otluda geldiler, ol ýerde geçirilen dabaranyň barşynda döwlet baştutanlary polat ýoluň “altyn sepini” berkidip, täze polat ýoly işe girizdiler.
Türkmenistanyň Atamyrat şäherinden Owganystanyň Akina şäherine çenli demir ýol bölegi hem-de degişli düzümler ýurdumyzyň Demir ýol ulaglary ministrliginiň edaralary tarapyndan çekildi. Uzynlygy 88 kilometre deň bolan polat ýoluň ugrunda degişlilikde 256 we 363 metr uzynlykdaky iki sany iri köpri bina edildi. Gülüstan we Ymamnazar demir ýol menzilleri, täze stansiýalar hem-de zerur bolan tehniki we durmuş maksatly beýleki desgalaryň birnäçesi guruldy.
Kaydol: Kayıt Yorumları (Atom)


text:
Häzirki wagtda ýurdumyzyň dokma senagaty pudagy milli ykdysadyýetiň esasy pudaklarynyň birine öwrüldi. Ýurdumyzda hereket edýän dokma kärhanalarynda öňdebaryjy kompaniýalaryň iň täze, ýokary öndürijilikli tilsimat enjamlary ornaşdyrylyp, daşary ýurt bazarlarynda ýokary isleg bilen alynýan dürli görnüşli harytlaryň önümçiligi ýola goýuldy. Birnäçe täze fabrikler gurlup ulanmaga berildi we milli ykdysadyýetimiziň ösdürmegine mynasyp goşant goşuldy.
28 Aralık 2016 Çarşamba
Türkmenistanyň Prezidenti Wezipesine Dalaşgär Mary Welaýatynyň Häkiminiň Orunbasary Jumanazar Annaýewiň Maksatnamasy
Meni Türkmenistanyň Prezidentiniň saýlawlary boýunça dalaşgärlige hödürlän raýatlaryň teklipçi toparyna hoşallygymy bildirýärin we olara işlerinde uly üstünlikler arzuw edýärin.
Türkmenistan Garaşsyzlygymyzyň ýigrimi bäş ýylynyň dowamynda syýasatda, ykdysadyýetde, medeniýetde haýran galdyryjy üstünliklere eýe bolup, öz ösüşiniň täze tapgyryna gadam basdy. Munuň özi, jemgyýetimizde jebis sazlaşygyň emele gelmegine, raýatlarymyzyň aňyýetiniň ýokarlanmagyna, adamlaryň ýaşaýyş-durmuş şertleriniň hil taýdan täze derejelere göterilmegine getirdi. Milli däp-dessurlarymyzyň, medeni gymmatlyklarymyzyň dikeldilmegine we artdyrylmagyna giň ýol açyldy.
Ýurdumyzyň halkara abraýy has-da artyp, onuň sebitiň we dünýäniň beýleki döwletleri bilen hoşmeýilli gatnaşyklary ýola goýulmagyna mümkinçilik berdi.
Ata Watanymyzyň pajarlap ösmegi, türkmen halkynyň eşretli durmuşda ýaşamagy ugrunda alnyp barylýan giň möçberli tutumly işler, gurlan we gurulýan häzirki zaman zawodlardyr fabrikler, orta we ýokary okuw mekdepleri, çagalar baglary, dynç alyş-sagaldyş merkezleri, ylmy we lukmançylyk merkezleri, ähli amatlyklary bolan ýaşaýyş jaýlary, awtomobil we demir ýollary, täze döwrebap şäherçelerdir obalaryň döremegi Türkmenistanyň dünýäniň gülläp ösen döwletleriniň birine öwrülendiginiň nyşanydyr.
Gözel ýurdumyzyň üçünji müňýyllykda hem has-da rowaçlanyp ösmegi, halkymyzyň bolelin, bagtyýar durmuşda ýaşamagy üçin geljekde hem ýadawsyz zähmet çekmegimiz gerekdir.
Munuň üçin men geljekde ulgamlaýyn işleriň ençemesini durmuşa geçirmegi we öz öňümde şulary maksat edip goýdum:
Milli demokratiýamyzy has-da kämilleşdirmek maksady bilen, jemgyýetimiziň jebisligi, medeni-mirasymyzyň, halkymyzyň abadançylygynyň hatyrasyna ruhy gymmatlyklara daýanmak bilen, ähli bellenilen meýilnamalaryň durmuşa geçirilmegi üçin güýç-gaýratymy aýamajakdygyma saýlawçylary ynandyrýaryn.
Daşary syýasatda Türkmenistanyň hemişelik Bitaraplyk derejesinden ugur almak bilen, döwletimiziň parahatçylygy, dost-doganlygy, ähli ýurtlar bilen oňyn hyzmatdaşlygy öňe sürýän ýurt hökmünde halkara abraýynyň has-da ýokarlanmagyna gönükdirilen işleri amala aşyrarys.
Hoşniýetli, özara bähbitli gatnaşyklary we hyzmatdaşlygy has-da giňelderis, däbe öwrülen dostlukly gatnaşyklary hemmetaraplaýyn pugtalandyrarys, gyzyklanma bildirýän ähli taraplar bilen özara bähbitli köpýyllyk tejribäni hil taýdan täze derejä çykarmak bilen parahatçylyk söýüji ýurt hökmünde mähriban Watanymyzyň halkara derejesindäki at-abraýyny mundan beýläk-de ýokary götereris.
Oba hojalygyny ösdürmek ýaly möhüm meselä aýratyn ähmiýet bereris. Ekin meýdanlarynyň şorlaşmagynyň öňüni almak, topragyň hasyllylygyny ýokarlandyrmak, suwy tygşytly peýdalanmak, ekin dolanyşygyny girizmek bilen bagly amala aşyryljak işleri dünýä we ýerli tejribeleri ornaşdyrmak arkaly ýerine ýetireris.
Ekin meýdanlarynyň suwarymly ýerlerdigini nazarda tutup, suw howdanlarynyň, derýalaryň, ýaplaryň suwlarynyň ýitgisiz ulanylmagyny üpjün etjek gidroirrigasion desgalaryny bina etmek işlerine uly ähmiýet bereris.
Obasenagat ulgamynda önümçilik-ykdysady gatnaşyklarynyň täze görnüşleriniň emele gelmegini gazanarys. Munuň özi, oba hojalyk önümlerini öndürijilere ykdysady ýeňillikleriň berilmegi, öňdebaryjy kärendeçileriň we ýer eýeleriniň, ussat mülkdarlaryň zähmetine ýokary baha berilmegi, döwlet bilen daýhanyň arasyndaky ykdysady gatnaşygyň sazlaşykly ýola goýulmagy oba hojalyk pudagyny ösdürmäge kuwwatly itergi berer.
Topragyň hasyllylygynyň ýokarlandyrylmagyna, azyk howpsuzlygynyň üpjün edilmegine, senagatyň çig mal bilen üpjün edilmegine, şeýle hem önümleriň gaýtadan işlenilmegine, obalarda telekeçiligiň mundan beýläk hem ösdürilmegine yzygiderli goldaw bereris.
Gowaçanyň we bugdaýyň, beýleki oba hojalyk ekinleriniň tohumçylygy bilen meşgul bolýan ylmy-barlag institutlarymyzyň işiniň ösen dünýäniň talaplaryna laýyk derejede bolmagyny gazanarys. Bu bolsa, ekin meýdanlaryndan bol hasyl almaga mümkinçilik berer. Olaryň hili we düşewüntliligi ýokary derejä çykarylar.
Ýurdumyzda üstünlikli amala aşyrylýan oba hojalyk hem azyk syýasaty ilatyň esasy azyk önümlerine bolan isleglerini öz önümçiligimiziň hasabyna doly kanagatlandyrmagy göz öňünde tutmak bilen, döwletimiziň azyk garaşsyzlygyny üpjün etmeklige gönükdirilendir. Oba hojalyk toplumyny ösdürmek üçin gönükdirilýän maýa goýumlary bu wezipäniň çözülmegine doly mümkinçilik berýär. Maýa goýumlary bu pudagyň toplumlaýyn özgerdilmegine we döwrebaplaşdyrylmagyna gönükdiriler.
Ýurtda dowarlaryň we gara mallaryň baş sanyny köpeltmek göz öňünde tutulýar. Şunda, maldarçylykda hususyýetçilige-kärendeçilige uly orun berler. Bu bolsa ýurdumyzyň bazarlarynyň we dükanlarynyň elýeterli bahadan et we et önümleri bilen mundan beýläk-de doly üpjün edilmegine ýardam berer.
Türkmenistan iri energetika döwletidir. Biziň ýurdumyzyň nebit we gaz gorlarynyň möçberi örän uludyr. Türkmen gazynyň eksport ugurlaryny diwersifikasiýalaşdyrmak boýunça işler dowam etdiriler.
Häzirki döwürde ýurdumyzyň çäklerinde geljegi uly nebitgaz ýataklarynyň köp sanlysy ýüze çykaryldy. Olaryň özleşdirilmegi üçin maýa goýumlary zerurdyr. Hereket edýän gaz geçirijileriniň abat we netijeli işlemegini üpjün edip, türkmen energiýa serişdelerini daşarky bazarlara çykarmak boýunça işleri dowam ederis.
Daşky gurşawy goramak işlerini üns merkezimizde saklarys. Ýurdumyzy bagy-bossanlyga öwürmek bilen bagly alnyp barylýan işleri dowam etdireris. Zawod-fabrikleriň atmosferany hapalamazlygy üçin zerur bolan ekologiýa tehnologiýaly enjamlaryň ornaşdyrylmagyny üns merkezimizde saklarys.
Ýurdumyzyň ähli ýerlerinde ýaşaýyş jaýlaryny, şol sanda ähli amatlyklary bolan ýaşaýyş jaýlaryny gurmagy dowam etdireris. Gurluşyk toplumynyň güýçli depginler bilen ösdürilmegini gazanarys. Ykdysadyýetimiziň diwersifikasiýa ýoly bilen ösdürilmegine uly orun bereris.
Dokma toplumynyň gurluşygyna hem aýratyn ähmiýet bereris. Şeýle hem bu pudagyň hereket edýän kärhanalarynyň döwrebaplaşdyrylmagyny üpjün ederis. Ýurdumyzyň dürli künjeklerinde täze fabrikleri gurarys we öň bar bolanlaryny döwrebaplaşdyrarys.
Daşary ýurtlarda gazanylan ýokary halkara tejribesini ýurdumyzyň dokma kärhanalaryna ornaşdyryp, dokma önümleriniň hiliniň has-da ýokary bolmagyny we geçginliligini gazanmak ugrunda işleri ýaýbaňlandyrarys. Bu pudagy ösdürmek biziň esasy wezipelerimiziň biri bolar. Türkmenistanyň dokma senagaty ösen pudaklaryň biri hökmünde bellidir we bu pudagy dünýä ülňülerine çykarmak üçin zerur işler geçiriler.
Häzirki wagtda ýurdumyzyň dokma senagaty pudagy milli ykdysadyýetiň esasy pudaklarynyň birine öwrüldi. Ýurdumyzda hereket edýän dokma kärhanalarynda öňdebaryjy kompaniýalaryň iň täze, ýokary öndürijilikli tilsimat enjamlary ornaşdyrylyp, daşary ýurt bazarlarynda ýokary isleg bilen alynýan dürli görnüşli harytlaryň önümçiligi ýola goýuldy. Birnäçe täze fabrikler gurlup ulanmaga berildi we milli ykdysadyýetimiziň ösdürmegine mynasyp goşant goşuldy.
Häzirki wagtda ýurdumyzyň dokma senagaty pudagy milli ykdysadyýetiň esasy pudaklarynyň birine öwrüldi. Ýurdumyzda hereket edýän dokma kärhanalarynda öňdebaryjy kompaniýalaryň iň täze, ýokary öndürijilikli tilsimat enjamlary ornaşdyrylyp, daşary ýurt bazarlarynda ýokary isleg bilen alynýan dürli görnüşli harytlaryň önümçiligi ýola goýuldy. Birnäçe täze fabrikler gurlup ulanmaga berildi we milli ykdysadyýetimiziň ösdürmegine mynasyp goşant goşuldy.
Önümçilik desgalaryndan başga-da, pudakda zähmet çekýän işgärleriň durmuş-ýaşaýyş şertlerini gowulandyrmak maksady bilen, döwrebap ýaşaýyş jaýlary we söwda merkezleri gurlup ulanmaga berilýär. Pagtaçylyk bilen meşgullanýan her bir etrabyň ilaty üçin goşmaça iş ýerlerini döretmek maksady bilen, kuwwatlylygy şol etrapda öndürilýän pagta süýüminiň möçberine laýyklykda kesgitlenen, pagta egriji fabriklerini gurmaklygy häzirki döwürde maksadalaýyk hasaplanýar. Pudagy mundan beýläk hem ösdürmegiň Maksatnamada dokma önümleriniň önümçiligini artdyrmak we şonuň bilen birlikde içerki hem-de daşarky bazarlara taýýar dokma önümlerini ýerlemegiň möçberlerini artdyrmak göz öňünde tutulýar. Bu işleriň amala aşyrylmagy pudagyň ykdysady ýagdaýyny has-da berkitmäge ýardam berer.
Hazaryň ekologiýa taýdan arassa kenaryndaky “Awaza” milli syýahatçylyk zolagyny ösdürmek boýunça işleri dowam etdireris.
Ýurdumyzyň içindäki awtomobil ýollarynyň gurluşygynyň çalt depginler bilen alnyp barylmagyny, şol sanda halkara ülňülerine laýyk derejede bolmagyny gazanarys.
Türkmenistanyň ulag we aragatnaşyk ulgamy milli ykdysadyýetiň çalt depginler bilen ösýän we geljegi uly bolan pudaklarynyň biridir. Bu ulgama goýlan maýa goýumlary geljegi uly bolan halkara ulag geçelgelerini döretmäge gönükdirilendir. Içerki hem daşarky gatnawlara hyzmat edýän awtomobil, demir hem-de howaýollarynyň parklarynyň häzirkizaman ulag serişdeleri bilen üsti ýetiriler.
Halkymyzyň durmuş üpjünçiligi, pensiýa, kömek pullarynyň, zähmet we talyp haklarynyň ýyl-ýyldan ýokarlandyrylmagy, “Döwlet adam üçindir!” diýen baş şygara ýugrulan, oýlanyşykly alnyp barylýan döwlet syýasatymyz mähriban halkymyzyň jana-jan bähbitlerine gönükdiriler.
Ýaş nesil baradaky alada hem elmydama ýurdumyzyň baş aladasy bolmagynda galar. Ýaşlaryň ylymly-bilimli, sagdyn ruhly, berk bedenli bolmaklary barada kabul edilen kararlardyr kanunlary, maksatnamalary, amala aşyrylýan uly özgertmeleri mynasyp ýerine ýetirmek we mundan beýläk hem dowam etdirmek biziň baş maksadymyz bolar.
Beýik özgertmeler eýýamynda ýurduň sport, saglyk we syýahatçylyk ulgamlary düýpgöter täze keşbe girýär. Welaýatlaryň ählisinde täze stadionlar, hassahanalar, sagaldyş we dynç alyş merkezleri, şypahanalar, etrapdyr şäherlerde sport mekdepleri we sport desgalary, oba saglyk merkezleri gurlup ulanmaga berildi. Aşgabat şäherinde bina edilen halkara lukmançylyk merkezlerinde diňe bir ýurdumyzyň raýatlary däl-de, beýleki döwletleriň raýatlary hem gelip saglyklaryny bejerdýärler.
Mähriban Watanymyzyň paýtagty Aşgabat şäheriniň 2017-nji ýylda Ýapyk binalarda we söweş sungaty boýunça Aziýa oýunlarynyň geçirilýän ýeri hökmünde saýlanylyp alynmagy, ýurdumyzyň sport babatda abraýynyň has-da ýokarydygyny subut edýär. Bu iri möçberli halkara çärä şu wagtdan giňden taýýarlyk görülýär.
Ýurdumyzda gurlup ulanmaga berilýän şypahanalar, dynç alyş we sagaldyş merkezleri, “Awaza” milli syýahatçylyk zolagy halkymyzyň saglygyny goramak babatda alnyp barylýan döwlet syýasatynyň miweleridir. Bu ugurlarda alnyp barylýan işleri mynasyp dowam etdirmekden uly bagt ýokdur.
Güneşli ýurdumyzy mundan beýläk hem has-da ösdürmek, türkmen halkynyň hal-ýagdaýyny gowulandyrmak, Türkmenistanyň abraýyny artdyrmak üçin ähli zähmetimi gaýgyrman, tutanýerli zähmet çekjekdigime sizi ynandyrasym gelýär.
Siziň janyňyzyň sag, ömrüňiziň uzak bolmagyny, işleriňiziň elmydama rowaçlanmagyny arzuw edýärin!
Hormatly Prezidentimizi, beýleki dalaşgärleri we türkmen halkyny ýetip gelýän Täze ýyl bilen tüýs ýürekden gutlaýaryn. Goý, Täze, 2017-nji ýyl bagt we abadançylyk getirsin!
***
Jumanazar Annaýewyň terjimehaly
1966-njy ýylyň 26-njy awgustynda Mary welaýatynyň Sakarçäge etrabynyň “Sakarçäge” geňeşliginde doguldy.
1995-nji ýyllarda S.A.Nyýazow adyndaky Türkmen oba hojalyk uniwersitetini inžener-mehanik hünäri boýunça tamamlady.
1983-nji ýylda Mary welaýatynyň Sakarçäge etrabynyň “Sakarçäge” daýhan birleşiginde işçi bolup zähmet ýoluna başlady we ol ýerde 1992-nji ýyla çenli işledi. 1985-1987-nji ýyllarda harby gullukda boldy.
1992-1993-nji ýyllarda Mary welaýatynyň Sakarçäge etrabynyň “Sakarçäge” daýhan birleşiginiň başlygynyň orunbasary wezipesinde işledi.
1993-1998-nji ýyllarda “Sakarçäge” geňeşliginiň arçynynyň orunbasary wezipesinde işledi. 1998-1999-njy ýyllarda Sakarçäge etrabynyň “Obahyzmat” önümçilik birleşiginiň hil barlaýjy inženeri boldy.
1999-2000-nji ýyllarda Mary welaýatynyň Sakarçäge etrap häkimliginiň oba hojalyk bölüminiň müdiri wezipesinde işledi.
2000-2001-nji ýyllarda Mary welaýatynyň Sakarçäge etrabynyň “Obahyzmat” önümçilik birleşiginiň başlygy, 2001-2005-nji ýyllarda Sakarçäge etrabynyň “Sakarçäge” daýhan birleşiginiň kärendeçisi bolup zähmet çekdi.
2005-2007-nji ýyllarda Mary welaýatynyň “Gallahyzmat” gullugynyň inženeri, 2007-2009-njy ýyllarda Sakarçäge etrabynyň “Obahyzmat” önümçilik birleşiginiň baş hünärmeni, soňra baş inženeri wezipelerinde işledi.
2009-2013-nji ýyllarda Sakarçäge etrap häkimliginiň oba hojalyk toplumy bölüminiň müdiri, häkimiň orunbasary, soňra Sakarçäge etrabynyň häkimi wezipelerinde işledi.
2013-nji ýylyň dekabrynda Mary welaýatynyň häkiminiň orunbasary wezipesine bellenildi.
Maşgalaly, üç çagasy bar.
http://www.turkmenhabargullugy.com/turkmenistanyn-prezidenti-wezipesine-dalasgar-mary-welayatynyn-hakiminin-orunbasary-jumanazar-annayewin-maksatnamasy/
Kaydol: Kayıt Yorumları (Atom)


text:
28 Mart 2015 Cumartesi
Türkmen Koreý Toparynyň Bäşinji Mejlisine Taýýarlyk
Söwda, ykdysady, ylmy we tehnologiki hyzmatdaşlyk boýunça Hökümetara türkmen-koreý toparynyň bäşinji mejlisine taýýarlyk görlüşi barada aýdyldy. Bu mejlisi 10-njy aprelde Koreýa Respublikasynyň paýtagty Seul şäherinde geçirmek meýilleşdirilýär.
Döwlet Baştutanymyz türkmen-koreý gatnaşyklarynyň meseleleriniň üstünde durup geçip, onuň ösýän depginini hem-de dürli pudaklarda netijeli özara hereketleri diwersifikasiýalaşdyrmak üçin bar bolan köptaraply mümkinçiligi kanagatlanmak bilen nygtady. Türkmenistan Aziýa-Ýuwaş umman ýurtlary, şol sanda Koreýa Respublikasy bilen hyzmatdaşlygy hemmetaraplaýyn ösdürmäge uly ähmiýet berýär diýip, hormatly Prezidentimiz Gurbanguly Berdimuhamedow aýtdy. Milli Liderimiziň nygtaýşy ýaly, häzirki wagtda söwda-ykdysady ulgamda, energetika pudagynda, gurluşykda we beýleki pudaklarda hyzmatdaşlygy has-da ösdürmek üçin uly mümkinçilikler bar. Işläp düzmekde we ornaşdyrmakda Koreýa Respublikasynyň ägirt uly üstünlikleri gazanan öňdebaryjy ýokary tehnologiýalar pudagy ikitaraplaýyn hyzmatdaşlygyň ileri tutulýan ugurlarynyň biri hökmünde atlandyryldy.
Bilelikdäki Hökümetara toparlarynyň ähmiýetli ornuny belläp, hormatly Prezidentimiz Gurbanguly Berdimuhamedow şeýle işleriň özara bähbitlilik we uzakmöhletleýin esasynda ýola goýulýan hyzmatdaşlygy ýygjamlaşdyrmagyň netijeli guraly hökmünde özüni oňat görkezendigini nygtady. Döwlet Baştutanymyz öňde boljak türkmen-koreý toparynyň mejlisiniň gün tertibine girizilen meseleler boýunça birnäçe tekliplerini we belliklerini aýdyp, bu babatda wise-premýere birnäçe tabşyryklary berdi.
Kaydol: Kayıt Yorumları (Atom)


text:
SSSR döwründe Merkezi Aziýa ýurtlary ekrançylyk işleriniň uly bölegini ýerine ýetirýän sebitdi. Gazagystanda, Özbegistanda, Türkmenistanda uly ekin meýdanlary bardy we olar Gyrgyzystanyň we Täjigistanyň daglarynyň başyndaky buzlaryň eremegininiň netijesinde we başga ýollar bilen Amyrderýanyň we Syrderýanyň suwlary bilen suwarylýardy. SSSR-yň dargamagy bilen, ösdürmek üçin ýokary mukdarda suw talap edýän gowaça, bugday we beýleki ekinleri suwarma, öndürme goňşy ýurtlaryň arasyndaky diplomatiki gatnaşyklaryň penjesine düşdi.
Bilermenleriň nygtamagyna görä, Merkezi Aziýa ýurtlarynyň arasynda merkezi suw dolandyryş ulgamynyň kemçilikleri, kämil bolmazlygy suwuň üstünde döreýän düşünişmezlikleriň esasy sebäbi bolýar. Suwuň kömegi bilen diňe ekin suwarmak dälde, eýsem elektrik togunuň hem öndürilmegi ýurtlaryň ykdysadyýetine düýpli täsir edýär. Täjigistanyň uly gidroelektrik stansiýalaryny gurmak meýilnamalary sebäpli, suwuň akyşynda döreýän bökdençlikler hakyndaky yzygiderli habarlar sebitdäki ýurtlaryň aladalaryny artdyrdy.
Grafika: Dünýä boyunça adam başyna suw sarp edişde ýokarky 20-lik.
Çeşme: Dünýä Banky
Biziň ýurdumyz adam başyna suwy sarp etmekde dünýäde birinji orunda durýar. Dünýä Bankynyň maglumatlaryna görä, Türkmenistan adam başyna 5400 m3 suw ulanmak bilen ABŞ-dan dört esse suwy köp ulanýar. Sebitimizdäki beýleki ýurtlarda sanlar şeýleräk: Özbegistan 1900, Gyrgyzystan 1800, Täjigistan 1400, Gazagystan 1300 m3 suw göwrümine barabardyr.
Grafika: Merkezi Aziýada adam başyna suw sarp edişi.
Çeşme: Dünýä Banky
Dünýä Bankynyň beren maglumatlary, yurdumyzda suw ýetmezçiligi dälde, suwuň zaýalanma, bisarpa ulanylma meselesini ýüze çykarýar.
Grafika: Türkmenistanda suwuň goýberilýän ugruna görä görkezilşi
Çeşme: BMG – Azyk we Ekrançylyk Guramasy (2004)
Ýurdumyzda suwuň uly bölegi ekrançylyk işlerini dolandyrmak üçin akdyrylýar. Senagata we adamlaryň gündelik durmuşlaryna gidýän bölegi, grafikadan görlüşi ýaly az. "Ösen ýurtlardaky ýaly, suw reformalary geçirlip, döwrebap suwaryş ulgamlarynyň döredilmegi, halka suwuň ähmiýeti hakynda ündemek, düşündirmek işlerini, daýhanlara täze suwaryş ulgamlary we usullary ulanmak üçin itergi, goldaw bermeklik ýaly uly işler tizden-tiz geçirilmese, gündelik durmuşymyzda suw ýetmezçiligi agyr duýular" diýip, sebitiň ekspertleri belleýärler.
Awtor: Gurtmyrat Allaberdiýew
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Adamyň durmuşynda edil dem almagyň, hereket etmegiň möhüm bolşy ýaly, peýdaly we tagamly iýmiti kabul etmek hem wajyp, hem lezzetli bolup durýandyr.
Uly höwes we söýgi bilen täze, ter, peýdaly önümlerden taýynlanan nahar bedenimizi kuwwatlylyk çeşmesi bilen üpjün edýär, hemme fiziologiki hadysalaryň kadaly geçmegine ýardam berýär, biziň keýpimizi çag edip, zähmet çekmäge ruhlandyrýar. Akyldar Sokrat diýmişleýin, "Iýmek üçin ýaşamaly däl-de, ýaşamak üçin iýmeli".
Edil şol maksat bilen, biziň "Sagdyn we tagamly nygmatlar" bölümimizde ussat aşpez tarapyndan hödürlenýän dürli näz-nygmatlaryň taýynlanyş usullary Siz we maşgalaňyz üçin peýdaly we tagamly bolup, göwnüňizden turar diýip tama edýäris.
Hemde okyjylary öz halaýan, sagdyn we tagamly nygmatlarynyň taýynlanyş usuly bilen saýtda paýlaşmaklaryna çagyrýarys.
Nygmatlaryň taýynlanşy barada maglumaty
This e-mail address is being protected from spambots. You need JavaScript enabled to view it
iberiň!


text:
Türkmen alymlary—Türkmenistanyň Prezidentiniň ýanyndaky Ylym we tehnika baradaky Ýokary geňeşiň «Gün» ylmy-önümçilik birleşiginiň işgärleri häzirki wagtda täsin taslamanyň üstünde işleýärler, onuň maksady ýeliň güýjüni adamlara hyzmat etmäge «öwrenişdirmekden» ybaratdyr. Häzirki günde bu taslama özüniň praktikada amala aşyrylmak basgançagyna gadam basdy. «Gün» ylmy önümçilik birleşiginiň hünärmenleri tarapyndan gaýtadan dikeldilýän energiýa çeşmesi diýilýäniň—kuwwaty 5 kWt barabar bolan ýeliň energiýasyny özgerdijiniň bir görnüşiniň täze eksperimental nusgasy döredildi, ol Hazar deňzindäki Gyzylsuw adasyndaky mekdebi elektrik energiýasy bilen üpjün etmäge niýetlenendir.
Mälim bolşy ýaly, alternatiw, gaýtadan dikeldilýän energiýa çeşmelerini ornaşdyrmaga gönükdirilen täzeçil, ekologiýa taýdan arassa tehnologiýalary işläp düzmek ýurdumyzyň häzirkizaman ylmynyň öňünde goýlan esasy wezipeleriň biridir. Üstesine-de, Türkmenistan munuň üçin özüniň tebigy-howa şertlerinden gelip çykýan iň uly mümkinçiliklere eýedir. Türkmenistanyň Prezidenti Gurbanguly Berdimuhamedowyň Kararyna laýyklykda adybir edaranyň binýadynda 2007-nji ýylda döredilen «Gün» ylmy-önümçilik birleşiginiň alymlary we konstruktorlary şol mümkinçiliklerden aňrybaş bähbitli peýdalanmaga çalyşýarlar. Ýeri gelende aýtsak, munuň özi GDA-nyň territoriýasynda dikeldilýän energiýa çeşmeleri babatda gönüden-göni barlaglar bilen meşgullanýan az sanly düzümleriň biridir. Häzirki wagtda «Gün» ylmy-önümçilik birleşiginiň hasabynda bu derwaýys ugurda üstünlikli amala aşyrylan taslamalaryň birnäçesi bar, şol sanda eksperimental ustanowkalary işläp düzmek we synagdan geçirmek boýunça işler geçirildi. Şolaryň arasynda gün guradyjysy, geliosuwsüýjedijisi, elektrik we suw üpjünçiligi üçin ýel-gün toplumy, suw ösümliklerini gün fotobioreaktorlarynda ösdürip ýetişdirmek boýunça enjam, ýokary temperaturaly barlaglar üçin «gün» peji we başgalar bar.
Şeýle taslamalaryň amaly ähmiýeti äşgärdir. Çünki Türkmenistanyň elektrik energiýasyny ýeterlik derejede öndürýändigine garamazdan, onuň territoriýasynyň elektrik geçiriji liniýalary geçirmegiň ýolunda kynçylyk döredýän ýerleri hem bar. Türkmen alymlary tarapyndan teklip edilen desga bu meseläni çözmäge, mysal üçin, uzak öri meýdanlarynda we Hazardaky adalarda, nebit we gaz promysellerinde energiýa üpjünçiligini ýola goýmaga ýardam eder. Üstesine-de, energiýany tygşytlaýjy tehnologiýalaryň düýpli artykmaçlyklary hem bar—iş ýüzünde şeýle çeşmeleriň çäklendirilmedik serişdelerini ulanmakda olar ygtybarlydyr.
Kuwwaty 5 kWt barabar bolan täze eksperimental ýel energetika agregatyny (ÝEA) döretmek we ony tejribe synagyndan geçirmek barada aýdylanda bolsa, «Gün» ylmy-önümçilik birleşiginde TDH-niň habarçysyna habar berişlerine görä, bu taslama Türkmenbaşynyň nebiti gaýtadan işleýän zawodlar toplumy bilen baglaşylan şertnama laýyklykda durmuşa geçirilýär. Häzirki pursatda ÝEA agregaty döredildi, onuň esasy bölegi-generator stend synagyndan geçirildi, şeýle hem agregatyň mehaniki böleginiň barlagy we synagy geçirildi. Bekrewedäki poligonda geçirilen synag oňyn netijeler berdi, munuň özi Türkmenistanyň Energetika we senagat ministrliginiň hem «Gün» ylmy-önümçilik birleşiginiň wekillerinden ybarat döredilen ýörite iş topary tarapyndan hem tassyklandy. Indi ýel energiýa agregatyny Hazardaky Gyzylsuw adasynyň howa şertlerinde peýdalanmaga taýýarlamak, ony bellenilen ýere ýetirmek we gurnamak işleri öňde durýar.
Mundan başga-da, «Gün» ylmy-önümçilik birleşiginiň hünärmenleri ýeliň energiýasyny peýdalanmaga we has takygy, tejribe tehnologiýalaryny işläp düzmäge, ýel energiýa desgalarynyň eksperimental nusgalaryny arid zolagynyň şertlerinde ulanmaga taýýarlamak we olaryň ulanyş häsiýetnamalaryny barlagdan geçirmek temalary boýunça Türkmenistanyň Prezidentiniň ýanyndaky Ylym we tehnika baradaky Ýokary geňeş tarapyndan yglan edilen bäsleşigiň ýeňijileri boldular.
Häzirki günde özleriniň tejribelerine we dünýä ylmynyň gazananlaryna daýanyp, türkmen alymlary energiýanyň gaýtadan dikeldilýän çeşmeleri babatda maksada gönükdirilen işleri dowam etdirýärler. Ýaňy-ýakynda Türkmenistanyň Prezidentiniň ýanyndaky Ylym we tehnika baradaky Ýokary geňeş tarapyndan Germaniýanyň—energiýanyň gaýtadan dikeldilýän çeşmelerini iş ýüzünde ulanmak sferasynda ykrar edilen lideriň esasy alymlary bilen hyzmatdaşlygyň çäklerinde geçirilen birinji internet-forum hem hut şol tema bagyşlandy.
turkmenistan.gov.tm
Filed under: Bütin Temalar, Bilim, Durmyş, Habarlar |


text:
Türkiýäniň we Ýewraziýanyň gün tertibi
Manas dessany we Türkiýe bilen Gyrgyz Respublikasynyň arasyndaky gatnaşyklar
Türklerinden atalaryndan biri bolan Manasa degişli heýkel ýaňy ýakynda Türkiýäniň Stambul şäherinde açyldy. Biz hem synymyzyň bu günki sanynda Manas dessany we Türkiýe bilen Gyrgyz Respublikasynyň arasyndaky gatnaşyklar hakynda maglumat bermekçi.
Atatürk uniwersitetiniň Halkara gatnaşyklar bölüminiň asisenti Jemil Dogaç Ipegiň mesele hakyndaky synyny dykgatyňyza ýetirýäris.
Gyrgyz heýkeltaraş tarapyndan gurlan 4 metr belentligindäki Manas heýkeli ýaňy ýakynda Stambul şäheriniň Sütlüje seýilgähinde dabaraly ýagdaýda açyldy. Manas diňe bir türkler üçin däl eýsem dünýäniň taryhy we edebiýaty taýdan hem özboluşly ýere eýedir. Dünýäde Manas dessany ýaly uly göwrümli we keramatly kytaplar ýaly her bir setiri ýatdan bilinýän başga dessan ýokdur.
Manas heýkeliniň açylyş dabarasyna Gyrgyz Respublikasynyň Premýer ministri Soroonbaý Jeenbekow, Gyrgyz Respublikasynyň Türkiýedäki Adatdan daşary we Doly ygtyýarly ilçisi İbrahim Junusow, Türkiýäniň Medeniýet we syýahatçylyk ministri Numan Kurtulmuş, Stambulyň welaýat häkimi Wasyp Şahin, Stambulyň şäher häkimi Kadir Topbaş bilen birlikde jemgyýetçilik guramalarynyň wekilleri gatnaşdy. Heýkel iki halkyň biri-birini has ýakyndan tanamagyna uly goşant goşar we iki ýurduň arasyndaky medeni gatnaşyklary has-da ösdürer.
Manas diňe bir gawduwsyz gahryman däl eýsem şol bir wagtda gyrgyz halkyna dogry ýoly görkezýän hökümdar hökmünde bilinýär. Şol sebäpli hem türki halkarlar Manasa uly sarpa goýýar. Stambul şäheri Türk dünýäsiniň esasy şäherlerinden biri we şol şäherde Manasyň heýkeliniň açylmagy Türk dünýäsi üçin hem diýseň möhüm. Stambullylar her gezek Manasyň heýkelini görende gyrgyz halkyny ýatlar. Heýkel iki halkyň dostlugynyň simwoly hökmünde baky ýaşar.
Heýkeliň açylşy mynasybetli Türk dünýasiniň şäher häkimlikleri bileleşiginiň we Gyrgyz Respublikasynyň Prezidentliginiň goldaw bermeginde Manas dessasy türk dilinde neşir edildi. Kytap 2017-nji ýylda 150 ýaşy bellenilip geçirilýän meşhur Manasçy Sabymbaý Orozbakowyň dilinden ýazylan tutuş Manas dessanynyň ilkinji türkçe terjimesidir. Orozbakow Manas dessanyny giňişleýin gürrüň berýär. Manas dessanynyň türkçe neşiri Gyrgyz Respublikasy bilen Türkiýäniň arasyndaky medeni hyzmatdaşlygyň ösendigini görkezýär.
Gadymy türk dessanlaryndan biri bolan Manas türk mifalogiýasynyň we sähra medeniýetiniň galyndylaryny özünde jemleýär. Bent taýdan bolsa Eýranly Firdewsiniň, Finlileriň Kalewala, nemesleriň Nibelungen, hindileriň Ramaýana, gadymy grekleriň İlliada we Odessia ýaly dessanlaryndan has uzyn. Manas 500 müň bendi bilen dünýäniň iň uly dessanydyr. Manas dessany şol bir wagtda mazmuny we dili bilen diňe bir gyrgyz halkynyň däl eýsem türk halklarynyň medeniýetine degişli galyndylary özüne çemleýändigi taýdan esasy resminama häsiýetine eýedir.
Türk-gyrgyz gatnaşyklary barada aýdanymyzda bolsa, Türkiýe 1991-nji ýylyň 16-njy aprelinde Gyrgyz Respublikasynyň garaşsyzlygyny ykrar eden ilkinij ýurt boldy. İki ýurduň arasynda 1992-nji ýylyň 29-njy ýanwarynda diplomatik gatnaşyklar başlady. Şol ýyl Gyrgyz Respublikasynyň paýtagty Bişkekde Türkiýäniň, Türkiýe Respublikasynyň paýtagty Ankarada hem Gyrgyz Respublikasynyň ilçihanasy açyldy.
Iki ýurt medeni we ykdysady taýdan ýakyndan gatnaşyk edýär. Gyrgyz Respublikasynda iki ýurduň bilelikdäki Türk-Manas uniwersiteti ýaşlara bilim berýär we iki ýurduň arasyndaky gatnaşyklaryň ösmegine itergi berýär. Türkiýe Gyrgyz Respublikasy bilen edýän gatnaşyklaryny ähli taraplaýyn ösdürmek üçin tagalla edýär we geljekde iki ýurduň arasyndaky gatnaşyklar pajarlap öser.
Türkiýe bilen Gyrgyz Respublikasynyň arasyndaky gatnaşyklar strategik hyzmatdaşlyk derejesinde dowam edýär. Türkiýe döwlet eýeçiligindäki ähli kärhanalary we jemgyýetçilik guramalary bilen Gyrgyz Respublikasyna goldaw berýär. İki ýurduň arasynda syýasy, ykdysady, söwda, harby, bilim, medeniýet, saglygy goraýyş we aragatnaşyk pudagynyň başda durmagynda köp taraply gatnaşyklar bar.
Gyrgyz hökümeti Türk geňeşiniň başda durmagynda Türk dünýäsiniň çäginde iş alyp barýan guramalaryň hatarynda ýer alýar we şol guramalaryň durmuşa geçirýän işlerine goldaw berýär. Türkiýe Orta Aziýada demokratiýalaşmak üçin uly tagalla edýän Gyrgyz Respublikasynyň durnuklylygyna we galkynyşyna uly ähmiýet berýär we Gyrgyz Respublikasyna ähli taraplaýyn goldaw berýär. Türkiýe şol bir wagtda Fetullahçy terror guramasy FETÖ Orta Aziýada esasan hem Gyrgyz Respublikasynda öz barlygyny dowam etdirýär, doganlyk ýurt Türkiýe hem FETÖ-niň Gyrgyz Respublikasyndaky işleriniň öňüniniň alynmagyna we FETÖ-niň ýurdundaky ähli guramalarynyň işleriniň bes edilmegine garaşýar.
Atatürk uniwersitetiniň Halkara gatnaşyklar bölüminiň asisenti Jemil Dogaç Ipegiň Manas dessany we Türkiýe bilen Gyrgyz Respublikasynyň arasyndaky gatnaşyklar hakyndaky synyny diňlediňiz.


text:
Berkarar döwletimiziň bagtyýarlyk döwründe hormatly Prezidentimiziň alyp barýan bitaraplyk we parahatçylyk söýüjilik ýörelgelerine esaslanýan daşary syýasaty dünýä jemgyýetçiliginde giň goldaw tapýar. Milli Liderimiziň öňe sürýän halkara başlangyçlary we teklipleri Birleşen Milletler Guramasy we beýleki abraýly halkara guramalary tarapyndan kabul edilýän örän wajyp resminamalarda berkidilýär we giňden ösdürilýär. Türkmenistanyň 2018—2020-nji ýyllar üçin BMG-niň Çagalar gaznasynyň (ÝUNISEF) Ýerine ýetiriji Geňeşine, şeýle hem 2018—2022-nji ýyllar üçin Zenanlaryň statusy boýunça komissiýasyna saýlanmagy türkmen döwletiniň halkyň eşretli durmuşynyň, dünýäde parahatçylygyň, durnukly ösüşiň üpjün edilmegine gönükdirilen içeri we daşary syýasatynyň ykrar edilýändiginiň ýene-de bir aýdyň subutnamasydyr.
Türkmenistanda zenanlarymyza uly hormat goýlup, olaryň jemgyýetdäki mynasyp ornunyň has-da berkidilmegi babatda örän uly tagalla edilýändigi hemmämize malimdi ir. Zenanlaryň durmuşda tutýan orny her bir ýurtda dürli görkezijiler bilen kesgitlenilýär. Şol görkezijileriň biri hem, zenanlaryň erkekler bilen deň hatarda mümkinçiliklerini we deňhukuklylygyny üpjün etmek bolup durýar. Bu ýörelge halkara jemgyýetçiligi tarapyndan kabul edilen umumadamzat hukuklarynyň goralmagyna we berjaý edilmegine esaslanýar.
Türkmen zenanlary aýratyn hormata mynasypdyr. Geçmiş taryhymyzda hem zenanlarymyzyň diňe bir maşgala binýadyny berkitmekde däl, eýsem, jemgyýetçilik işlerinde hem uly ornunyň bolandygy mälimdir. Ýurdumyzda zenanlar guramasynyň hereket etmegi, zenanlarymyzyň durmuş derejesiniň ýokarlanmagyna, döwletiň gender syýasatynyň durmuşa geçirilmegine oňaýly täsir edýär. Ata Watanymyzyň bagtyýar geljegi bolan ýaş nesli terbiýeläp ýetişdirmekde enelerimiziň gujur-gaýratyna uly hormat goýmak bilen, sekiz we şondan köp çagany terbiýeläp ýetişdiren enelere «Ene mähri» diýen hormatly at dakylýar.
Hormatly Prezidentimiz we döwletimiz tarapyndan gelin-gyzlar hakynda edilýän alada jemgyýetiň sagdynlygynyň we ynsanperwerliginiň alamatydyr. Gahryman Arkadagymyzyň türkmen halky, çagalar we zenanlar barada edýän bimöçber aladalary bütin dünýä nusgalykdyr.
Arazgül HAJYMUHAMMEDOWA,
Esenguly etrabynyň häkiminin orunbasary,
Türkmenistanyň Zenanlar birleşiğinin
«Balkan»
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Salam lukman! Men ýatga spiral goýdurmak isleýärin. Ýöne joralarym spiralyň birnäçe zyýanly taraplarynyň bardygyny aýdýarlar. Onuň zyýanly taraplary barada giňişleýin gürrüň berseňiz hoşal bolardym.
Saýtyň okyjysy.
Hormatly okyjy!
Ýatga serişde (spiral) goýmak çäresi belli düzgünler we görkezmeler berjaý edilende, beden üçin zyýansyzdyr. Elbetde, göwreliligiň öňüni alyş serişdeleriniň hersine hem mahsus bolşy ýaly, spiral ulanmak netijesinde hem birnäçe wagtlaýyn döreýän amatsyzlyklara duş gelme mümkindir. Ýatga spiral goýlandan soň 1-2 gün gasygyň agyrmagy, 4-5 gün gan gatyşykly çyrşagyň bolmagy, birinji aýbaşynyň biraz uzak gelmegi garaşylýan alamatlar höküminde kabul edilip bilner. Seýrek ýagdaýlarda spiralyň süýşmegi (ekspulsiýa) hem bolup biler. Ýatga spiral goýdurmazdan öň ginekolog lukmanyň maslahatyny almak zerurdyr. Ýatga goýulýan spiral we başga goranyş usullary barada doly maglumaty almak üçin, saýtymyzda ýerleşdirilen "Göwreliligiň öňüni alyş serişdeleri (kontrasepsiýa) barada näme bilmeli?" atly makala bilen tanyşmaklygy Size maslahat berýäris.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
2017-nji ýylyň 23-nji maýynda Türkmenistanyň Gurluşyk we binagärlik ministrliginde “Aşgabat geçmişiň, şu günüň, geljegiň beýik şäheri” atly sergi-bäsleşigi hem-de okuw maslahat geçirildi. Ministrligiň giň ýaýlymly zalynda Aşgabat gurluşyk orta hünär okuw mekdebiniň aýdym-saz topary çykyş etdi. Maslahata gatnaşyjylar sergi bäsleşigine hödürlenen taslamalar we eksponatlar bilen tanyşdylar.
Maslahata Türkmenistanyň Gurluşyk we binagärlik ministrliginiň. Aşgabat şäher häkimliginiň, Türkmenistanyň Bilim ministrliginiň, Türkmenistanyň Medeniýet ministrliginiň, Türkmenistanyň Arhitektorlar birleşiginiň, Türkmenistanyň Magtymguly adyndaky Ýaşlar guramasynyň, Türkmenistanyň Döwlet çeperçilik akademiýasynyň, Türkmen döwlet binagärlik-gurluşyk institutynyň, Aşgabat gurluşyk orta hünär okuw mekdebiniň hünärmenleri we talyplar gatnaşdylar.
Maslahaty Türkmenistanyň Gurluşyk we binagärlik ministriniň orunbasary Ç.Ahmedow açdy hem-de Berkarar döwletimiziň bagtyýarlyk döwründe hormatly Prezidentimiziň taýsyz tagallasy bilen ýurdumyzyň gurluşyk pudagynyň uly ösüşlere beslenýändigini, ösüşleriň özeniniň ylma esaslanýandygyny belledi.
Soňra maslahaty alyp baryjy Aşgabat şäheriniň güni mynasybetli binagärlik, şähergurluşyk we dizaýn hünäri boýunça ýokary we orta hünär okuw mekdeplerinde bilim alýan talyplaryň arasynda “Aşgabat geçmişiň, şu günüň, geljegiň beýik şäheri” atly bäsleşiginiň yglan edilendigini belledi.
Maslahatda birnäçe çykyşlar diňlenildi. Ilkinji söz Türkmenistanyň Döwlet çeperçilik akademiýasynyň prorektory Nurýagdy Ýagşymyradowa berildi.
N.Ýagşymyradow çykyşynda gurluşyk işiniň düýp özeniniň ylma daýanýandygyny, ýaşlaryň arasynda yglan edilýän bäsleşikleriň olaryň ylma, döredijilge bolan höwesiniň artmagynda uly ähmiýete eýedigini belledi.
Türkmenistanyň Magtymguly adyndaky Ýaşlar guramasynyň Aşgabat şäher geňeşiniň Medeniýet hem-de halkara hyzmatdaşlygy bölüminiň başlygy Röwşen Hojamow “Berkarar döwletimiziň bagtyýarlyk döwründe ýaşlaryň döredijilikli bilim almagy barada döredilýän şertler” atly tema boýunça eden çykyşynda häzirki ösen döwrümizde ýaşlaryň uly güýç bolup durýandygyny, döwlet Baştutanymyzyň yzygiderli aladasy bilen ýaşlaryň ylym älemine aýaralşmagy üçin ähli mümkinçilikleriň bardygyny belledi hem-de bu günki çäräniň hem onuň miwesidigini beýan etdi.
Soňra Türkmen döwlet binagärlik-gurluşyk institutynyň Binagärlik kafedrasynyň mugallymy Döwletmyrat Nurberdiýewiň “Aşgabat şäheriniň binagärlik sazlaşygy” atly tema boýunça taýýarlan çykyşy diňlenildi.
D.Nurberdiýew çykyşynda Aşgabat şäheriniň her bir gününiň ýokary ösüşlere beslenýändigini, bina edilýän durmuş we medeni maksatly desgalaryň sanynyň ýylsaýyn artýandygyny, ussat binagärleriň şäherlerimiziň gaýtalanmajak keşbini kemala getirmekde bitewi şähergurluşyk-binagärlik konsepsiýasyna eýermek bilen, häzirki okgunly ösüşi özünde jemleýän täze gurluşyk usullaryny durmuşa ornaşdyrmaga çalyşýandygyny beýan etdi.
Türkmenistanyň Döwlet çeperçilik akademiýasynyň Sungaty öwreniş kafedrasynyň mugallymy Jeredn Baltaýewa “Häzirki zamana Türkmenistanyň binagärlik we dizaýn eserlerinde milli şekilleriň peýdalanylyşy” atly temadan taýýarlan çykyşynda dizaýn işiniň her binanyň gözel keşbe eýe bolmagynda uly ähmiýete eýedigini belledi. J.Baltaýewa “Häzirki döwürde Gahryman Arkadagymyzyň hemaýaty bilen gurulýan binalarda Gündogar arhitekturasynda ulanylan dürli dizaýn ýörelgeleri täze döwrüň keşbine laýyklykda ornaşdyrylýar. Muňa 2011-nji ýylda eziz Arkadagymyzyň hemaýat-goldawy bilen Daşoguz şäherinde bina edilen Taryhy we ülkäni öwreniş muzeýiniň binagärlik keşbinde Köneürgençdäki Ilarslanyňdyr Tekeşiň mawzoleýiniň durkunyň nusga edinip alynmagy hem aýdyň mysalydyr” diýip, öz pikirini anyk deliller bilen beýan etdi.
“Türkmendöwlettaslama” döwlet taslama ylmy-önümçilik birleşiginiň 4-nji şäherleriň we şäherçeleriň meýilnamalaşdyrylyşy we gurluşygy bölüminiň başlygynyň orunbasary Serdar Saryýew “Ilatly ýerleriň we şäher ýaka zolaklarynyň çäklerinden peýdalanmak” atly temada eden çykyşynda ýurdumyzda gurmagyň, döretmegiň uzak geljegi nazarlaýan baş meýilnamasynyň hormatly Prezidentimiziň gönüden-göni ýolbaşçylygynda işlenip düzülýändigini belledi. “Ilatly ýerleriň we şäher ýaka zolaklarynyň çäklerinden peýdalanmak ýaşaýyş jaýlarynyň gurluşygyny, binagärligi, medeni zolaklary ösdürmäge ýardam edýär. Bu ugurda ýerine ýetiriljek işleriň hiliniň ýurdumyzyň kanunçylygynda kesgitlenen kadalara laýyk gelmegi hökmandyr” diýip, S.Saryýew öz çykyşynda belledi.
Aşgabat gurluşyk orta hünär okuw mekdebiniň mugallymy Şemşat Goşlyýewa “Täze taryhy eýýamda paýtagtymyzyň binagärlik keşbi” atly tema boýunça taýýarlan çykyşynda bagtyýarlyga beslenýän häzirki döwrümizde türkmen gurluşygynyň ylmyň we tehnikanyň iň soňky gazananlarynyň netjesinde täze we ýokary hil derejesine eýe bolýandygy, Türkmenistanyň at gazanan Arhitektory hormatly Prezidentimiziň Aşgabady ösdürmegiň häzirki tapgyrynda ähli ugurlarda innowasiýalar boýunça iň ösen ýurtlaryň tejribesini özleşdirip, gurluşyk desgalarynyň öz wagtynda we ýokary hilde gurulmagyna giň mümkinçilikler açýandygyny, bu işleriň çäginde baş şäherimiziň binagärlik keşbininiň düýpli ösüşe eýe bolýandygyny belledi.
Soňra maslahatda Türkmenistanyň Döwlet çeperçilik akademiýasynyň Sungaty öwreniş kafedrasynyň 4-nji ýyl talyplary Perman Hojamowyň “Aşgabat binagärlik stilleriniň sazlaşygynda”, Aýna Orazgeldiýewanyň “Dünýä nurly şöhle saçýan, Arkadagly Aşgabadym”, Türkmen döwlet binagärlik-gurluşyk institutynyň Binagärlik kafedrasynyň 5-nji ýyl talyby Mahym Bäşimowanyň “Gözbaşyny müňýyllyklardan alyp gaýdýan milli binagärlik sungatymyzyň ajaýyp nusgalary” atly temalardan taýýarlan çykyşlary diňlenildi.
Talyplar öz çykyşlarynda göz guwanjymyz bolan paýtagtymyzda gurulýan desgalarda binagärçilik stilleriniň aýdyň sazlaşyga eýedigi, müňýyllyklara şaýat bolup oturan milli binagärlik nusgalarymyzyň häzirki döwrüň nurana güneşi bilen nur saçýandygyny, talyp ýaşlaryň ylmy düşünjeleriniň ýaýbaňlanmagy üçin diýarymyzyň dürli künjegindäki binalary ýakyndan öwrenmek üçin döredijilik saparlarynyň ýola goýulýandygyny, bu işleriň gözbaşynda duran mähriban Arkadagymyza bolan hoşallyklarynyň çäksizdiklerini beýan etdier.
Soňra “Aşgabat geçmişiň, şu günüň, geljegiň beýik şäheri” atly bäsleşiginiň jemi jemlendi.
Şeýlelikde, bäsleşigiň “Şäheriň kiçi etrapçalaryny abadanlaşdyrmak” ugry boýunça Baş baýraga Türkmenistanyň Döwlet çepeçilik akademiýasynyň “Dizayn” kafedrasynyň 6-njy ýyl talyby Gözel Mürriýewanyň “Landşaft çözgüdi bilen seýilgähiň dizaýn taslamasy” atly işi
1-nji orna Türkmen Döwlet binagärlik-gurluşyk institutynyň “Binagarlik” kafedrasynyň 2-nji ýyl talyby Merdan Berdinýazowyň “Şäheriň köçelerini abadanlaşdyrmak. Kiçi binagärlik göwrümleriniň eskiz taslamalary” diýen işi
2-nji orna Türkmenistanyň Döwlet çepeçilik akademiýasynyň “Dizayn” kafedrasynyň 6-njy ýyl talyby Arslan Atahanowyň “Landşaft çözgüdi bilen seýilgähiň dizaýn taslamasy” atly işi
3-nji orna hem-de Aşgabat gurluşyk orta hünär okuw mekdebiniň 1-nji ýyl talyby Saýfulla Muradowyň “Awtomobil köprüsiniň eskiz taslamalary” atly işi mynasyp boldy.
Bäsleşigiň “Jemgyýetçilik binalary we desgalary” ugry boýunça taýýarlanan işleriň içinde Baş baýrak Türkmen Döwlet binagärlik-gurluşyk institutynyň “Binagarlik” kafedrasynyň 4-nji ýyl talyby Azat Atdaýewiň “Söwda we dynç alyş merkeziniň eskiz taslamasy” diýen işi,
1-nji orna Türkmen Döwlet binagärlik-gurluşyk institutynyň “Binagarlik” kafedrasynyň 4-nji ýyl talyby Meýlis Kakaýewiň “Ýaşaýyş jaý toplumy-jemgiýetçilik binalaryň eskiz taslamalary” atly işi,
2-nji orna Döwlet çepeçilik akademiýasynyň “Arhitektura” kafedrasynyň 6-njy ýyl talyby Gözel Gurbandurdyýewanyň “Ýörite sungat mekdebiniň eskiz taslamasy” diýen işi,
3-nji orna Türkmen Döwlet binagärlik-gurluşyk institutynyň “Binagarlik” kafedrasynyň 1-nji ýyl talyby Bezirgen Mämmedowyň “Köpugurly sport toplumynyň eskiz taslamasy” diýen işi mynasyp boldy.
Bäsleşigiň “Jaýaryň içki bezegi” ugry boýunça Baş baýrak Türkmenistanyň Döwlet çepeçilik akademiýasynyň “Dizayn” kafedrasynyň 4-nji ýyl talyby Döwletmämmet Nyýaztuwakowyň taýýarlan “Ýaşaýyş jaýynyň içki dizaýn taslamasy” diýen işi,
1-nji orna Türkmenistanyň Döwlet çepeçilik akademiýasynyň “Dizayn” kafedrasynyň 5-nji ýyl talyby Ogulşirin Rejepowanyň “Jemgyýetçilik jaýynyň içki dizaýn taslamasy” atly işi,
2-nji orna Türkmen Döwlet binagärlik-gurluşyk institutynyň “Binagarlik” kafedrasynyň 2-nji ýyl talyby Merdan Berdinýazowyň “Myhmanhananyň içki dizaýn taslamasy” atly işi,
3-nji orna Türkmenistanyň Döwlet çepeçilik akademiýasynyň “Dizayn” kafedrasynyň 5-nji ýyl talyby Jeýran Umarowanyň “Jemgyýetçilik jaýynyň içki dizaýn taslamasy” atly işi
mynasyp boldy.
Bäsleşigiň ýeňijilerine dabaraly ýagdaýda sylaglar gowşuryldy.
Maslahatyň ahyrynda ýurt adabançylygynyň hatyrasyna sadaka berldi.


text:
Dost-Doganlygyň Taryhy
Ülkämiň adamlarynyň keşbi – Nazym Hikmet
Haýdarpaşa menzilinde,
1941-iň ýazynda,
Sagat on bäşde.
Nazym Hikmet, “Ülkämiň adamlarynyň keşbi” atly eserini 1939-njy ýylda ýazmaga başlan hem bolsa, 1960-njy ýylyň ikinji ýarymynda çap edilen şygyr kitabydyr.
Bäş kitapdan ybarat bolan şygyr kitabynyň birinji kitabyndan alnan ýokardaky goşgy setirleri, Türkiýäniň Yssambyl şäherindäki meşhur demir ýol menzilinden urgan poçta otlysyndaky ýolagçylar hakyndaky maglumatlary goşgy setirlerinde getirmek bilen, şol adamlaryň edim-gylymlary, gylyk-häsiýetleri hakynda habar berýän setirler bilen dowam edýär.
Müňlerçe goşgy setirlerinden ybarat bu eser, Nazym Hikmetiň döredijiliginiň iň kämil eseri hasaplanýar. Kitap “Ikinji konstitutsion hökümetiniň höküm” süren döwründen başlap, “Ikinji dünýä söweşine” çenli bolan döwri öz içine alýan wakalary we şol döwürde ýaşan adamlaryň durmuşlaryny okyjylaryna açyp görkezýär.
Şahyr, 1939-njy ýylda, eserini ýazmaga başlanda, kitabyna “Meşhur adamlaryň ensiklopediýasy” diýip at beripdir. Şahyr, Germaniýa Sowet Soýuzynyň üstüne ähtiýalanlyk bilen çozandygy hakynda eşiden wagtynda ýigrimi birinji asyryň taryhyny ýazmagy göz öňünde tutupdyr.
“Ülkämiň adamlarynyň keşbi”, Nazym Hikmetde ýigrimi birinji asyryň taryhy hakynda dörän şol pikirleriň bir önümi hökmünde ýüze çykan eserdir. “Meşhur adamlaryň ensiklopediýasy” kitabyny 1941-nji ýylda Bursada tussagda wagty ýazmaga başlaýar. Soňra bu kitap “Ülkämiň adamlarynyň keşbi” atly kitabynda onyň bir bölümi hökmünde ýer alýar.
Nazym Hikmet, eserleriniň naýbaşysy hasaplanýan “Ülkämiň adamlarynyň keşbi” atly eserini ýazmaga başlan wagty öz öňünde goýan wezipeleri hakynda gysgaça şeýle diýýär:
Meniň bir islegim bar. Okyjylarym 12.000 goşgy setirlerinden ybarat bolan eserimi okan wagty, eýlenmedik suwyk hamyr mysaly adamlaryň magşar günine meňzeýän durmuşy hakyndaky maglumatlary okamaklaryny isleýärin.
Başga bir islegim bar, ol hem, şol adamlaryň magşar güniniň anyk düşündirişini okyjylara belli bir döwürdäki, jemgyýetiň belli bir gatlagyna degişli adamlaryň durmuş ýolynyň üsti bilen, ýagny, Türkiýede ýaşaýan adamlaryň üsti bilen Türkiýäniň belli bir döwrüne degişli bolan durmuşyny düşündirmek.
Islegim bar ikinji derejeli hem bolsa, Türkiýedäki jemgyýetiň daşyny gurşap alan dünýädäki ýagdaýlaryň belli bir döwürde ýetiren täsiriniň düşnükli bolmagy.
Isleglerimiň biri hem, nireden geldik, biz nirede, nirä barýarys? diýen ýaly soraglara, meniň gözýetimimiň, maňa berýän mümkinçilikleriniň çäklerinde jogap bermek.
Şahyr, 1950-nji ýylda türmeden çykan wagty eseriniň 66 müň setirini yazandygyny agzap geçýär. Soňraky ýyl ýurdy terk edip gitmeli bolan wagty dessanynyň käbir bölümlerini ýoldaşlaryna paýlapdyr. Ýoldaşlarynyň käbirleri bolsa tussag edilmekden gorkandyklary üçin ellerinde bar bolan bölümlerini ýakyp ýok edipdirler. Ýagdaýyň şeýle bolandygyna garamazdan, Nazym Hikmediň bu eseri 1965-nji ýylda Türkiýede çap edilen wagty 17.000 setiri galypdyr.
Eseriň birinji bölümi, Yssambylyň meşhur demirýol menzili bolan Haýdarpaşada, 1941-nji ýyl bilen başlanýar. Eserde öz beýanyny tapýan wakalar sagat 15.45 de uzak ýoly külterlemäge başlan otlydaky 510 belgili üçünji derejeli, häzirki döwrüň otlylary göz öňünde tutulanda umumy wagonda Eskişähere tarap ýola düşip, sagat 18.30 da Ankara barjak wagtyna çenli bolan aralykdaky wakalary öz içine alýar. Wagondaky ýolagçylar adaty oba adamlary, esgerler, işçiler we tussaglardyr. Şol ýolagçylaryň käbirleriniň durmuş ýollardynda gören-eşidenleri, olaryň dünýägaraýyşlary we oý-pikirlei eseryň bölüminiň boýundan başyna dowam edýär.
Ikinji kitapdaky wakalar başga bir otlyda, ýene-de Haýdarpaşa menzilinden ýola çykan ýolagçylar hakynda. Bu gezekki ýolagçylar syýasatçylar, diplomatlar, tüçjarlar, kärhanalaryň eýeleridir. Bu bölümde “Azat ediş dessanyndan” käbir bölümler esere goşylypdyr.
Üçünji kitapdaky wakalar türmede we hassahanada ýaýbaňlanýar. Dördünji kitap Sowet soýuzy we Fransiýanyň faşizme garşy alyp baran göreşleri we beren gaýtawullary hakynda. Gutarylman galan bäşinji kitabynda bolsa urşyň türk jemgyýetindäki galdyran yzlary, çekilen kynçylyklar we kynçylyklar bilen doly durmuş şertleri suratlandyrylýar.
Ap-ak gije geçýärdi, mawy aýnalaryň aňyrsyndan.
Daşarda aý bardy, daşarda deňiz bardy,
Daşardaky bagtyýarlyk aýyň astyndaky toprakda.
Parhynda hem däldi munyň lýuks wagondaky mawy aýnanyň içindäkiler.
- diýip Nazym Hikmediň, “Ülkämiň adamlarynyň keşbi” atly eserinde suratlandyrýan adamlary öz dertleri, öz ykballary bilen gümra adamlardy. Olaryň ne hä içinde otyran wagonlarynyň aýnasynyň aňyrsynda geçýän wagt, ne de dünýä gamlaryna däldi. Olaryň bar aladalary güzeranlary, bu dünýäde galmak üçin alyp barýan söweşleridi.
“Ülkämiň adamlarynyň keşbi” eserinde diňe bir Türkiýedäki däl, eýsem Moskwadaky, Germaniýadaky, Angliýadaky adamlar, urşyň orta çykaran ýagdaýlary bilen baglanşykly bolan Gitler hem bardy, Çerçil hem bardy. Esasy zat bolsa uly adamlar üçin urşan kiçijik adamlaryň pajygaly ykballary bardy.
Her adamyň öz paýyna düşen ölüminin bardygyna ynanan Nazym Hikmet, hiç haçan umydyny ýitirmandir. Şonuň üçin hem eserinde “Heýembir umyt ýeňilermi?” diýip ýazan eseri, ne şygyr, ne roman, ne hekaýa, ne oýun, ne de dessan diýip aýdyp bolmaýan bu eser şol bir wagtyň özünde agzalyp geçilenleriň hemmesinden bir zatlary özünde jemlemegi başaran we türk edebiýatyndä täze bir görnüşiň dünýä inýändiginiň habarçysy bolmak bilen Nazym Hikmediň şygyrlarynyň naýbaşylary hasaplanýar.


text:
Ýewropanyň adam hukuklary boýunça sudy Türkmenistanyň raýaty Aşyrbaý Bekiýewiň Orsýetden öz ýurduna ekstradisiýa edilip tabşyrylmagyny yza tesdirdi diýip, Adam hukuklaryny goraýan “Memorial” guramasy habar berýär.
Guramanyň Merkezi Aziýa boýunça programmasynyň müdiri Wiltaliý Ponomarewyň Azatlyk Radiosyna aýtmagyna görä, Ýewropanyň adam hukuklary boýunça sudy Orsýetiň resmilerine 16-njy maýda ýollan resminamasynda, Aşyrbaý Bekiýewiň işi boýunça sud tertibiniň 39-njy düzgünnamasynyň ulanylýandygyny mälim edi.
“Bu resminama Ýewropanyň sudunyň bu iş boýunça şikaýata doly garaýança, Orsýetiň bu adamy hiç bir ýurda bermäge we ony zor bilen ýuduň daşyna çykarmaga hakynyň ýokdugyny Orsýetiň häkimiýetleriniň dykgatyna ýetirýär. Üstesine, Ýewropanyň sudunda Bekiýewiň seredilmegi wagty talap edýär. Birnäçe aýdan Bekiýewiň tussaglykda saklanmagy üçin, Orsýetiň kanunlarynda göz öňünde tutulan möhlet tamamlanar”.
43 ýaşly türkmenistanly Aşyrbaý Bekiýew 2016-njy ýylyň maý aýynda, Orsýetiň Sankt Peterburg şäherinde tussag edilipdi. Geçen ýylyň noýabr aýynda onuň Türkmenistana tabşyrylmak howpunyň abanýandygy habar berlipdi.
“Memorial” guramasynyň maglumatyna görä, Türkmenistanyň raýaty Daşoguz welaýatynyň Gubadag etrabynyň ýaşaýjysy Bekiýew 2009-njy ýylda Türkmenistany terk edipdir, şondan bäri maşgalasy we bäş çagasy bilen Sankt Peterburgda ýaşapdyr.
Habar berlişine görä, Türkmenistan 2015-nji ýylyň 2-nji dekabrynda Bekiýewe garşy iş gozgapdyr. Türkmenistanyň Jenaýat kodeksiniň 177-nji maddasynyň 1-nji bölegi boýunça gozgalan jenaýat işi sosial, milli ýa-da dini duşmançylygy tutaşdyrmak üçin üç ýyla çenli türme tussaglygyny göz öňünde tutýar.
Bekiýewiň aklawçylary we adam hukuklaryny goraýjylar Bekiýewe garşy Türkmenistanyň resmileri tarapyndan öňe sürülýän aýyplamalarda gapma-garşylyklaryň bardygyna ünsi çekýärler.
“Bu ýerde Türkmenistan tarapyndan kesgitlenen aýyplama degişli ençeme gapma-garşy pursatlar bar, meselem, Bekiýewiň Türkmenistanyň territoriýasynda derňewden gizlenendigi aýdyplýar, emma Bekiýew 2009-njy ýylda ýurdy terk edenden soň gaýdyp barmandyr, oňa garşy jenaýat işi bolsa 2015-nji ýylda gozgalypdyr”.
Aşyrbaý Bekiýew 2016-njy ýylyň 22-nji maýynda tussag edileli bäri Sankt Peterburg şäheriniň deslapky tussaghanasynda saklanýar.
2016-njy ýylyň 27-nji dekabrynda Orsýetiň Baş prokuraturasy Bekiýewi GDA ýurtlarynyň 1993-nji ýylda baglaşan Minsk ylalaşygynyň esasynda, Türkmenistana tabşyrmak kararyny yglan etdi.
2017-nji ýylyň 22-nji martynda Sank Peterburgyň şäher sudy Bekiýewiň bu karardan şikaýatyny kanagatlandyrmady.
Witaliý Ponomarýowyň Azatlyk Radiosyna aýtmagyna görä, Ýewropanyň adam hukuklary boýunça sudunyň Aşyrbaý Bekiýewiň Orsýetden öz ýurduna ekstradisiýa edilmegini yza tesdirmek hakyndaky resmi duýduryşyny ýollamagynyň ertesi 17-nji maýda Orsýetiň jenaýat işler boýunça Baş sudy Bekiýewiň öz ýurduna berilmezligini sorap, eden arzasyny kanagatlandyrmakdan ýüz öwürdi, emma Ýewropanyň adam hukuklary boýunça sudunyň Bekiýewiň Türkmenistana berilmezligi hakynda 16-njy maýda ýollan resminamasyny, adam hukuklaryny goraýjy HRW guramasynyň Orsýetiň baş prokuroryna ýollan ýüzlenmesini we BMG-niň Bosgunlar boýunça baş komissarynyň hatlaryny işiň materiallaryna goşmak hakynda aklawçylar tarapyndan edilen haýyşy berjaý etdi.


text:
Miokardit – ýüregiň myşsa gatlagynyň dürli sebäplere görä alawlama hadysasy bilen häsiýetlendirilýän kesel bolup, köplenç guragyry keseli, ýokançlyklaryň we allergiki täsirliligiň netijesinde ýüze çykýandyr.
Miokarditler alamatlary boýunça kesgitlenmegi kyn bolan we ýygylygy anyk bilinmeýän, her ýaşdaky adamlarda ýüze çykyp bilýän keselleriň biridir. Ýüregiň myşsa gatlagynyň alawlama alamatlary 4-9 % ýagdaýlarda jesediň ýagdaýy kesgitlenende anyklanylýar. Ýiti miokarditden näsaglaryň 1-den 7-i % ýogalýan bolsa, 17-21% ýagdaýlarda ol ýaş adamlaryň duýdansyz ölüminiň sebäbi bolýar.
Miokardit dürli ýaşdaky adamlarda duş gelip bilýän hem bolsa, ol köplenç 30-40 ýaş aralygynda bolan ýaş adamlarda kesgitlenýär. Erkek adamlar aýallardan has seýrek keselleýän bolsalar hem, olarda keseliň agyr görnüşleri ýüze çykyp bilýändir.
Keseliň sebäpleri
1. Ýokançlyklar – wiruslar (Koksaki wirusy, dümew, adenowirus, uçuk, B we C gepatitler), bakteriýalar (stafilokok, streptokok, salmonella, hlamidiýa, täjihoraz taýajygy), kömelekler (aspergilly, kandida), mugthorlar (trihinella, ehinokok) bu keseliň döremeginiň esasy sebäpleri bolýarlar. Täjihoraz, gyzylja ýokanç keselleri, sepsis miokarditiň agyr görnüşlerine getirip biler. 50% ýagdaýlarda miokarditi wiruslar döredýärler.
2. Dermanlar – Dürli kesellerde ulanylýan käbir derman serişdeleri (neşe serişdeleri, emetin, doksorubisin, sulfanamidler, izoniazid, metildopa, amfoterisin-B, tetrasiklin, fenilbutazon, litiý, 5-florurasil, fenotiazinler, interferon-alfa, trisikliki antidepressanlar, siklofosfamidler) hem ýüregiň myşsasynyň öýjüklerine zäherleýji täsirini ýetirip, miokarditleriň döremeginiň sebäbi bolup biler.
3. Ulgamlaýyn keseller – birleşdiriji dokumanyň ulgamlaýyn kesellerine degişli gyzyl wolçanka, guragyry, guragyryly artrit hem ýürek gatlaklarynyň üýtgemegine sebäp bolup bilýändir.
4. Zäherli maddalar – kömürturşy gazy, etil spirti, gurşun we baş.
5. Radiasiýa şöhlelenmäniň täsiri.
6. Keseliň sebäbini ýüze çykaryp bolmaýan (idiopatiki) ýagdaýlar hem duş gelýär.
Keseliň alamatlary
Miokarditiň ýüze çykyş alamatlary zeperlenme häsiýete we alawlama hadysasynyň ýaýrama derejesine bagly bolup durýandyr. Guragyry keseli netijesinde döreýän görnüşden tapawutlylykda, ýokançlyklaryň täsiri bilen döreýän miokardit ýokanç kesel bilen utgaşykda ýa-da onuň yzysüre ýüze çykýar. Keseliň başlangyjy alamatlaryň azlygy bilen häsiýetlenip biler.
Näsaglary ysgynsyzlyk, ýadawlylyk, fiziki işjeňlikde demiň gysmagy, ýüregagyrylar, ýürek urmalaryň bozulmagy, bogunlarda döreýän agyrylar biynjalyk edip biler. Beden temperaturasy 370C biraz ýokary ýa-da kadaly bolup biler. Ýüregiň göwrüminiň ulalmagy, gan basyşyň peselmegi we gan aýlanşygynyň ýetmezçiligi miokardite mahsus alamatlar bolup durýandyr.
Döreýän ýürekiçre geçirijiligiň bozulmagy, zeperlenme derejesiniň uly bolmadyk ýagdaýlarynda hem ýürek urmalaryň kadasyzlygyna (aritmiýa) getirip, ölümçiligiň sebäbi bolup bilýändir. Ondan başga-da, ýürek urmalaryň näsazlygy gan aýlanşygyň bozulmalaryna we ýürek ýetmezçilikleriň alamatlarynyň ýüze çykmagynyň sebäbi bolup biler.
Köplenç ýagdaýlarda miokarditde ýokarda bellenip geçilen alamatlaryň aýry-aýrylaryny belläp bolýandyr. Näsaglaryň 1/3 böleginde miokardit az alamatly geçýändir. Wirus ýokançlyklary we ulgamlaýyn keseller netijesinde döreýän miokarditler ýüregiň daşky gatlagynyň alawlama ýagdaýy bilen (perikardit) utgaşykda döreýär. Sebäbi belli bolmadyk, idiopatiki miokarditler bolsa has agyr geçip, ýüregiň göwrüminiň ulalmagyna, ýürek urmalaryň bozulmalaryna we ýürek ýetmezçiligine getirip bilýändir.
Miokarditiň gaýraüzülmeleri
Uzaga çeken miokardit ýürek myşsalaryň birleşdiriji dokuma bilen örtülmegine (kardioskleroz) getirip biler. Ýüregiň işiniň bozulmalary bilen geçýän ýiti miokarditlerde ýürek ýetmezçiligi, ýürek urmalaryň näsazlyklary ýaýbaňlanyp, duýansyz ölümçiligiň sebäbi bolup biler.
Miokarditleriň anyklanylşy
Miokarditleri anyklamakda döreýän kynçylyklar bu ugurda anyklaýyş kesgitlikleri bellemekde hem kynçylyklary döredýär. Ýürek myşsasynda alawlama hadysasyny anyklamaga gönükdirilen çäreler aşakdakylardan ybaratdyr:
► Öýkeniň rentgengrafiýasy – ýüregiň ölçegleriniň ulalmagyny we öýkende durgunlylyk ýagdaýlaryny kesgitlemäge kömek edýär.
► Elektrokardiografiýa (EKG) – ýürek urmalaryň, ýüregiň elektrik geçirijiliginiň näsazlyklaryny kesgitläp, bu EKG-alamatlar diňe miokardit üçin mahsus bolman, olar başga kesellerde hem kesgitlenýändir.
► Ehokardiografiýa – keseliň agyrlyk derejesine görä, ýürek myşsasynyň näsazlyklaryny (ýürek boşluklarynyň giňelmegi, ýüregiň gysyjylyk ukybynyň peselmegi we baş.) anyklaýar.
► Biopsiýa – ýüregiň boşluklaryny zondirleme netijesinde alnan biopsiýa keseliň sebäbini we derejesini öwrenmek üçin gymmatly usul bolup durýar. Emma biopsiýa alnan ýeriň sagdyn, şikessiz ýere gabat gelmek ähtimallygy bolany üçin, diňe 37-40% ýagdaýlarda miokarditi takyk anyklamaga mümkinçilik berýär. Gaýtadan geçirilýän biopsiýa alawlama hadysasynyň ýaýrama we geçiş häsiýetini öwrenmäge mümkinçiligi has ýokarlandyrýandyr.
► Umumy, biohimiki we immunologiki barlaglar – diňe miokardite mahsus alamatlary bermän, globulinleriň ýokarlanmagy, C-reaktiw belogyň döremegi, sial turşylyklaryň ýokarlanmagy we ýürege mahsus fermentleriň işjeňliginiň ýokarlanmagy bilen häsiýetlenýär.
► Magnit-rezonans tomografiýa – ýürek myşsasynda alawlama we çişginlilik hadysalaryny öwrenmäge mümkinçilik berip, onuň anyklaýyş netijeliligi 70-75%-e barabardyr.
Lukman barlagy we anyklaýyş usullarynyň birnäçesiniň utgaşdyrylmagy bilen miokarditi ýüze çykarmak mümkindir.
Bejergi çäreleri
Miokarditiň ýiti ýüze çykmagy bejerginiň keselhana şertlerde fiziki işjeňligiň çäklendirilmegi we düşekde ýatma (4-8 hepde) düzgüniniň berjaý edilmegi bilen geçirilmegini talap edýändir. Bellenen berhiz nahar duzuny we suwuklygy çäklendirmä, beloklara we witaminlere bolsa baýlaşdyrylma gönükdirilen bolmalydyr.
Bejergi çäreleri birnäçe ugur boýunça alnyp barylmalydyr.
Bejerginiň esasy bölegi bedendäki ýokançlyklara garşy gönükdirilen bolmalydyr. Antibiotik serişdeler ýokançlyk ýüze çykarylyp, olara antibiotikleriň duýgurlylygy kesgitlenenden soň bellenmelidir. Wiruslaryň täsiri bilen dörän miokarditler wiruslara garşy serişdeleriň bellenmegini talap edýändir. Wirusly miokarditler esasan hem täze doglan bäbeklerde has ýiti we agyr ýüze çykyp, köplenç ölüm bilen gutarýar. Dürli wiruslardan goraýjy sanjym serişdeleriniň ulanylmaga başlanmagy bilen, wiruslaryň käbirleriniň bäbekde we sanjymlanan uly ýaşlylarda miokarditi döretmek howpuny aradan aýyrdy.
Bejerginiň netijeliligi bedende bar bolan ýokançly ojaklaryň (badam şekilli mäziň sowuklamasy, otit, gaýmorit, diş köküniň, jyns agzalaryň sowulama keselleri) ýok edilmegine hem bagly bolup durýandyr.
Miokarditiň geçişine baglylykda bejergi çäreleri steroid bolmadyk serişdeleri, allergiki täsirliligi aýyrýan serişdeleri, görkezme boýunça glýukokortikoid gormonlary bellemegi hem öz içine alýandyr.
Ondan başga-da, ýürek urmalary, gan basyşy kadalaşdyryjy, ganyň lagtalanmagynyň öňüni alyjy serişdeleri belleme hem geçirilýändir. Miokarditlerde ýürek myşsasynyň alyş-çalyş hadysalaryny gowulandyrmak üçin kaliý duzunyň serişdeleri (panangin, asparkam, kaliý orotaty), riboksin, ATF, kokarboksilaza, witaminler bellenilýär.
Miokarditlerde bejerginiň dowamlylygy keseliň geçiş häsiýetine, sebäbine, gaýraüzülmelere bagly bolup, ortaça 6 aý aralygy, kähalatlarda ondan hem uzak dowamlylygy talap edip biler.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
2:1 hasabynda Türkmenistanyň futbol ýygyndysynyň peýdasyna tamamlanan duşuşykdan soňra Omanyň ýygyndysynyň baş tälimçisi, fransiýaly hünärmen Pol Le Guen žurnalistleriň sowallaryna jogap berdi.
Sowal: Siziň pikiriňizçe tälimçilik edýän toparyňyzyň ýeňlişiniň esasy sebäbi näme?
Jogap: Men, ilkinji nobatda, Türkmenistanyň ýygyndysyny, baş tälimçisini gazanylan ýeňiş bilen gutlaýaryn. Türkmen futbolçylary bu duşuşykda ajaýyp oýun görkezdi. Biziň ýeňlişimiziň sebäbi barada aýdylmaly bolsa, oýunçylarymyz biri-birine pökgini dürs geçirmekde käbir hatalary goýberdiler. Köpçülikleýin hüjüme gidilmeginiň nätijesinde goragda boşluklar döredi. Onsoňam, duşuşykda dörän köp sanly mümkinçiliklerden peýdalanyp bilmezligimiz oýny biziň haýrymyza çözmedi.
Sowal: Siz bu netijä garaşypdyňyzmy?
Jogap: Biz Türkmenistanyň ýakynda Eýran bilen geçiren duşuşygynyň netijesinden çen tutup, bu duşuşygyň biziň üçin ýeňil bolmajakdygyny kesgitledik. Garaşyşymyz ýaly hem boldy. Türkmen futbolçylary öz meýdanynda her näçe güýçli topar bolsa-da, kynçylyk döredip biljek derejede oýun görkezýär. Bu günem şeýle boldy. Oýunçylarymyz doly güýjünde oýnap bilmediler. Duşuşygyň gidişinde bolsa oýun kän saklandy. Käbir şikeslenmeler hem netijä täsirini ýetirdi.
Sowal: Türkmenistana saparyňyz sizde nähili täsirleri galdyrdy?
Jogap: Bizi diňe utulyş gynandyrdy diýmeseň, Türkmenistan bilen baglanyşykly ýakymly ýatlamalarymyz galdy. Bizi gowy garşyladylar. Aşgabadyň döwrebap myhmanhanalarynyň birinde ýaşadyk. Türgenleşik üçin hem ähli şertleri döretdiler. Duşuşykda bolsa janköýerleriň şowhunyndan ýurtda futbola uly üns berilýändigine şaýat bolduk. Janköýerler, hakykatdan-da, milli ýygyndyny ahyryna çenli goldadylar.
Sowal: Günüň birinji duşuşygynda Eýranyň Omanyň ýygyndysyndan üstün çykmagy, siziň bolsa bu duşuşykda utulmagyňyz birinji orun ugrundaky göreşiňizde kynçylyklary döretdi. Indiki maksatlaryňyz barada hem aýdaýsaňyz!
Jogap: Her näme-de bolsa, biz ahyryna çenli göreşeris we elimizden näme gelýändigini görkezmäge çalşarys. Türkmenistanyň milli ýygyndysyna hem indiki duşuşyklarda üstünlikleri arzuw edýärin.
Sag boluň!


text:
Owganystanyň howa güýçleri Birleşen Ştatlarda öndürilen “UH-60 Black Hawk” kysymly ilkinji dikuçara eýe boldular. Owgan goşunyna täze dikuçaryň berilmeginiň könelişen orsýet dikuçarlaryny täzelemek boýunça planlaşdyrylan çäreleriň çäginde amala aşyrylandygy aýdylýar.
“Owgan howa güýçleriniň UN-60 kysymly ilkinji dikuçar şu gün Kandahar howa bazasyna gelip düşdi” diýip, NATO-nyň ýolbaşçylygyndaky Aýgytly ýardam atly missiýasynyň 19-njy sentýabrda Facebookda çap eden beýanatynda aýdyldy.
“Owganystanyň howa güýçleri Mi-17 kysymly dikuçarlardan UH-60 dikuçarlaryna geçmegi dikuçarlaryň düzümini täzelemek ugrundaky özgerişlikler tagallalarynyň bir bölegi bolup durýar” diýlip beýanatda aýdylýar.
Maglumatda ABŞ-nyň Owganystana ýakyn ýyllarda 159 sany täzelenen “UH-60 Black Hawk” kysymly dikuçarlary bermegi planlaşdyrýandygy aýdylýar.


text:
Hormatly Prezidentimiz Gurbanguly Berdimuhamedow «Türkmenistanda 2017-nji ýylda şaly öndürmek hakyndaky» karara gol çekdi. Resminama laýyklykda, şu ýyl Daşoguz we Lebap welaýatlarynda jemi 18 müň 300 gektar meýdanda şaly ekip, 81 müň 600 tonna şaly hasylyny öndürmek meýilleşdirilýär.
Oba we suw hojalyk ministrligine, Daşoguz we Lebap welaýatlarynyň häkimliklerine Daşoguz welaýatynyň Saparmyrat Türkmenbaşy etrabynyň hem-de Lebap welaýatynyň Birata, Galkynyş, Garaşsyzlyk, Serdarabat, Farap, Sakar, Saýat, Garabekewül, Hojambaz, Halaç, Atamyrat, Köýtendag, Beýik Türkmenbaşy adyndaky etraplarynyň we Seýdi şäheriniň daýhan birleşiklerinde önümçiligi we ekin dolanyşygyny agrotehnikanyň talaplaryna laýyklykda ylmy esasda ýola goýmak bilen, şalynyň ýokary hasylynyň öndürilmegini üpjün etmek tabşyryldy.


text: Botas' ulu Hamit Katac'ayda tanylg'an Mustafa Hacini tuudug'u Mart 9,1921 cilda Kart Curt elde tuug'andy . Ol atasyny tanygync'y Komunistle atasyn o'ltu'rgendile.o'ksu'z kalgan Hamitni anasyny atasy CAs'elany Ali an'a o'ksu'zlu'k ko'gu'zmey o'stu'reedi.Ne cayzyk,Alini da 1928 cylynda orus komunistle o'ltu'rgendile. Alay o'ksu'z Hamit Botas'laga Qart atasy Mustafa Hacini qolunda cas'ag'andy,any da 1930 cyl bols'evikleni qurman etkendile.9 cylynda atasyndan , em da eki Qart atasyndan da tam o'ksu'zlu'knu' tatuun alg'an cas'au any anti-komunist etedi.2 Dunia qazavatha deri ol da bu'tu'n Komunist Imperialist Stalinizmni basqysynda o'skendi.Curtuha da dus'man c'aphanynda da dus'man'a qars'y sermes'kemdi.1943 fyrsat taabyp batyga ko'c'edi.Europada,Asiada da ailana 1960 ta Amerikaga cerles'kendi emda huriyet an'y kesini tu's'uncelerin cazarga bolus'ady. .


text:
23 Kasım 2016 Çarşamba
Türkmenistan Özüniň Adam Hukuklaryny we Azatlyklaryny Goramak Boýunça Degişli Borçnamalarynyň Berjaý Edilişi Hakynda Ikinji Hasabatyny Hödürledi
2016-njy ýylyň 21-nji noýabrynda Ženewada Gynamalara garşy Komitetiň 59-njy mejlisiniň çäklerinde Türkmenistanyň wekiliýeti Türkmenistanyň gynama we beýleki agyr, adamkärçiliksiz jezalarda we ýüztutmalarda mertebesini kemsitmäge garşy alyp barmak ugrundaky Konwensiýasynyň borçnamalarynyň berjaý edilişi baradaky özüniň ikinji döwürleýin hasabatyny hödürledi.
Türkmenistan gynama we beýleki agyr, adamkärçiliksiz jezalarda we ýüztutmalarda mertebesini kemsitmäge garşy alyp barmak ugrundaky Konwensiýa 1999-njy ýylyň 30-njy aprelinde Mejlisiň №372-1 belgili kararyna laýyklykda goşuldy.
Türkmenistan halkara hukugynyň hemmeler tarapyndan ykrar edilen kadalaryna hormat goýmak, adamyň hukuklaryny we azatlyklaryny goramak hakyndaky esasyny düzüji halkara namalaryna goşuldy ýa-da olary tassyklady.
Maslahatyň dowamynda Türkmenistanyň wekiliýeti gatnaşyjylary Türkmenistanda bu ugurda alnyp barylýan amaly işiň, şol sanda hem milli hukuk ulgamynyň özgerdilmegi, Konwensiýanyň esasy ýagdaýynyň düzgün bozulmalarynyň öňüni almak, ýurduň hukuk goraýjy edaralarynyň işiniň usullarynyň we formalarynyň kämilleşdirilişi bilen tanyşdyrdy.
Türkmenistan öz üstüne alan halkara borçnamalaryny hormatlaýandygyny, şeýle hem Türkmenistanyň raýat azatlyklaryny we hukuklaryny üpjün etmäge gönükdirilen milli kanunlaryň geljekde hem kämilleşdirmäge taýýarlygyny ýene bir gezek tassyklady.
http://www.turkmenhabargullugy.com/turkmenistan-ozunin-adam-hukuklaryny-we-azatlyklaryny-goramak-boyunca-degisli-borcnamalarynyn-berjay-edilisi-hakynda-ikinji-hasabatyny-hodurledi/
Kaydol: Kayıt Yorumları (Atom)


text:
2017-nji ýylyň 12-nji aprelinde Türkmenistanyň Daşary işler ministri Italýan Respublikasynyň Türkmenistandaky täze bellenen Adatdan daşary we Doly ygtyýarly Ilçisi jenap Diýego Ungaro bilen duşuşdy.
Gepleşikleriň dowamynda taraplar iki ýurduň arasyndaky gatnaşyklaryň oňyn ösüşini bellediler. Taraplaryň aýratyn ünsi syýasy-diplomatik gatnaşyklaryny berkitmegiň, söwda-ykdysady özaragatnaşyklaryny giňeltmegiň meselelerine berildi.
Şeýle-de taraplar Türkmenistan bilen Italiýanyň arasynda halkara guramalarynyň, esasan-da Birleşen Milletler Guramasynyň çäklerinde hyzmatdaşlygy giňetmek meselelerini ara alyp maslahatlaşdylar. Iki ýurduň daşary syýasat edaralarynyň arasynda ulgamlaýyn esasda maslahatlaşmalary geçirmegiň ähmiýeti bellenildi.
Energetika hyzmatdaşlygynyň mümkinçiliklerini ara alyp maslahatlaşyp, taraplar iki ýurduň arasyndaky gatnaşyklary ýola goýmakda gyzyklanmalaryny beýan etdiler.